Saopštenje: Potpisan Memorandum o saradnji između Ministarstva prosvjete, RT Crne Gore, NVO CRNVO i NVO CGO\nDatum objave: 05.02.2014 17:11 | Autor: Ivona Međedović\nU srijedu, 5. februara potpisan je Memorandum o saradnji između Ministarstva prosvjete, Radija i Televizije Crne Gore, NVO Centra za razvoj nevladinih organizacija i NVO Centra za građansko obrazovanje u okviru Projekta „Spremni za Evropu“.\nCrnogorski srednjoškolci učestvovaće u kvizu „Spremni za Evropu“ koji će se emitovati na Radiju i Televiziji Crne Gore, a tim koji pokaže najbolje poznavanje evropskih vrijednosti i kulturne baštine, biće nagrađen putovanjem u Brisel, gdje će biti u prilici da posjeti sve važne evropske institucije.\nSvaka škola će imati po tri predstavnika koji će se takmičiti u kvizu „Spremni za Evropu“ na RTCG. Kriterijum selekcije su najbolji i najinformisaniji đaci o Evropskoj uniji, koje će predložiti njihovi profesori.\nProjektom su planirane i posjete i edukativne radionice u srednjim školama širom Crne Gore, što će doprinijeti promovisanju vrijednosti Evropske unije i podizanju svijesti učenika i nastavnika o značaju evropskih integracija.\nProjekat „Spremni za Evropu“, koji finansijski podržava Delegacija EU u Crnoj Gori, RT Crne Gore će realizovati u saradnji sa Centrom sa građansko obrazovanje i Centrom za razvoj nevladinih organizacija.


Daviddi o vlasti u FBiH: Rješenje će biti pronađeno\nOtpravnik poslova Delegacije EU u BiH Renzo Daviddi izrazio je očekivanje da će u određenom trenutku biti pronađeno rješenje za formiranje vlasti u Federaciji BiH.\nDaviddi je rekao da je formiranje vlasti u FBiH i na nivou BiH potrebno i zbog ozbiljnijeg uključivanja u definisanje reformske agende.\n“EU i međunarodne finansijske institucije su već neko vrijeme spremne da sa predstavnicima izvršne vlasti zajednički definišu i sadržaj reformi. Za cijeli taj proces potrebni su nam sagovornici, ali ne samo kada je riječ o definisanju programa reformi, već i kada je riječ o njihovoj realizaciji”, rekao je Daviddi novinarima u Banjaluci.\nPotpredsjednik FBiH Milan Dunović povukao je saglasnost za imenovanje Vlade, a u obrazloženju ove odluke naveo je da je uvidom u nacionalnu strukturu imenovanih članova federalne Vlade utvrđeno da nisu ispunjeni uslovi propisani Ustavom.\nUstav FBiH propisuje da se federalna Vlada sastoji od osam ministara iz reda bošnjačkog, pet iz reda hrvatskog i tri ministra iz reda srpskog naroda, dok jednog ministra iz reda ostalih može imenovati premijer iz kvote najbrojnijeg konstitutivnog naroda.


Simić: Nije bilo razgovora sa Tačijem - Dnevni list Danas\nPočetna » Politika » Simić: Nije bilo razgovora sa Tačijem\nLider Srpske liste odbacuje navode medija o pregovorima o formiranju kosovske armije\nSimić: Nije bilo razgovora sa Tačijem\nFormiranje kosovskih oružanih snaga dospelo je u fokus javnosti nakon posete američkih zvaničnika\nLider Srpske liste Slavko Simić izjavio je da predstavnici te stranke nisu sa predsednikom Kosova Hašimom Tačijem razmatrali transformaciju Kosovskih snaga bezbednosti u oružane snage, piše prištinski dnevnik Zeri, prenosi FoNet.\n0Piše: P. D. 14. jula 2016. 11.36\nOn je rekao da niko od kosovskih zvaničnika nije pokušao da o tome razgovara sa njim. Zeri podseća da su prištinski mediji javili da je Simić sa Tačijem razgovarao o formiranju oružanih snaga.\nFormiranje oružanih snaga Kosova, odnosno kosovske armije, dospelo je u javni fokus, početkom sedmice, tokom posete pomoćnice državnog sekretara SAD Viktorije Nuland Prištini.\n„Iskoristićemo sve mogućnosti za dijalog sa svim zajednicama, obuhvatajući i predstavnike Srba na Kosovu, radi osnivanja oružanih snaga Kosova. Ali, Kosovo ne može da prihvati da Beograd ima pravo „veta“ u procesu formiranja Kosovske armije“; rekao je predsednik Kosova Hašim Tači u razgovoru sa Nulandovom, kako su preneli mediji u Prištini.\nTači se, prema tim izveštajima, dotakao ove teme govoreći o događajima na polju bezbednosti, naglašavajući da Kosovo ostaje posvećeno borbi protiv ekstremizma i terorizma, kao i da okončanje procesa izgradnje sigurnosne arhitekture, znači osnivanje oružanih snaga Kosova. Nulandova je prema prištinskim medijima rekla da je zadovoljna posetom i prenela je Tačiju pozdrave predsednika Baraka Obame i američke administracije predsedniku i narodu Kosova. „Bili smo zajedno sa predsednikom Obamom u Varšavi (na samitu NATO 8. i 9. jula, prim. P. D.) i predsednik vam šalje njegove pozdrave, kao i zamenik predsednika DŽo Bajden, koji je pozdravio napredak u bitnim koracima koje Kosovo treba da preduzme u narednim mjesecima“, rekla je Nulandova. Sa njom je na mini-turneju po Balkanu putovao i zamenik pomoćnika američkog sekretara za odbranu, Majkl Karpenter, koji je izjavio da SAD podržavaju transformaciju Bezbednosnih snaga Kosova (BSK) u oružane snage. Ovo je saopšteno nakon Karpenterove posete sedištu BSK u Prištini. „SAD imaju značajnu ulogu u podršci BSK i veoma smo ponosni onim što su BSK postigle“, rekao je Karpenter.\nhasim taci, kosovoPriština


Naslovna/Banjaluka/Bivši šef banjalučkog PDP-a osniva partiju\nZoran Talić, predsjednik banjalučke Skupštine grada i nekadašnji čelnik gradskog odbora PDP-a, sutra će i zvanično osnovati novu političku partiju sastavljenu, mahom, od razoračaranih PDP-ovaca!\nNjegov pokret „Poligraf“, koji je osnovao poslije izlaska iz PDP-a, prerašće u istoimenu političku partiju na osnivačkoj konvenciji u Banskom dvoru, koja je zakazana za sutra.\nPrema tvrdnjama bliskih Talićevih saradnika, on od napuštanja partije vrijedno radi na terenu, u pokušaju da pridobije što veći broj pristalica, tražeći uporošte mahom u razočaranim članovima PDP-a.\n– Ne treba zanemariti da je Talić sa sobom povukao značajan broj PDP-ovaca u Banjaluci, što, donekle, i objašnjava što novi predsjednik odbora i njegov „nasljednik“ Draško Stanivuković već pola godine ne uspijeva da sazove sjednicu Gradskog odbora PDP-a, što se Taliću nikada nije desilo – napominju naši izvori.\nKako se tvrdi, Talić će sa sobom „povući“ značajan broj i aktuelnih članova Gradskog odbora PDP-a, čime bi mogao zadati dodatni udarac dojučerašnjim partijskim kolegama, koji su, po posljednjim istraživanjima javnog mnjenja, pali na rekordno nizak rejting u Banjaluci od 8,2 odsto.\nZa sada, nova stranka će u banjalučkoj skupštini imati dva odbornika – Talića i Tatjanu Čičić Odžaković, koja je zajedno sa njim napustila PDP. S druge strane, PDP ostaje usamljen u gradskoj skupštini sa svega jednim odbornikom. Pored toga, Talić je proljetos od PDP-a uspio da „preotme“ i Zorana Anđušića, odbornika u Skupštini grada Trebinja, koji već radi na formiranju trebinjskog odbora nove partije. Time je PDP u Trebinju sa šest odbornika, koliko je imao poslije posljednjih lokalnih izbora, spao na svega dva odbornika, pošto su u međuvremenu još trojica njih promjenili stranačke dresove.\nRadna akcija: Učenici Tehnološke škole kupili smeće po gradu\nKorekcija rada semafora kod Gimnazije i na zapadnom tranzitu\nDefinitivno! Poskupljuje voda u Banjaluci\nSto prvi dan: Stub srama na Davidovom trgu (FOTO)\n“Procvjetale su, sine, one dvije dunje”\nPDP prihvtio poziv Dodika


Upitan da li misli da će Novak Đoković prestići Rafaela Nadala i Rodžera Federera po broju osvojenih grend slemova, Kanađanin crnogorskog porekla se dobro zamislio pre nego što je poručio: "Samo želim bar ovde da ga zaustavim".\nAko to nije bilo jasno ubedljivim partijama u prva četiri meča na kojima nije izgubio nijedan set i impresivne pobede protiv Stefanosa Cicipasa, šestog nosioca, posle ovakve izjave je očigledno je da je Raonić odlučan u nameri da napravi iskorak kada je reč o Australijan openu i polufinala iz 2016. godine.\nMeđutim, svestan je i visoki teniser da neće biti lak zadatak po prvi put u karijeri pobediti Đokovića nakon devet poraza u međusobnim susretima i da će mu biti potrebno više od 35 as udarca koliko je odservirao protiv Čilića.\n- Novak i Rafa imaju odlične riterne, blizu su, ali Đokovićevi su teži jer stoji blizu terena, pa nemate previše vremena da odreagujete. Obojica su napravili paklene karijere kažnjavajući rivale za svako opuštanje - rekao je Raonić.\nBar u teoriji, Kanađanin zna šta mu je potrebno kako bi pobedio Đokovića, ali zna i da mu neće biti lako da u utorak sve prenese na teren.\n- Moraću da imam čiste servise i da moj ritern dovedem na visok nivo. Da ga nateram da igra puno takvih poena i da pokušam da budem efikasan na mojim servisima. Mislim da smo dvojica poprilično drugačijih igrača, on je u ranijim mečevima odradio odličan posao kod mog servisa, tako da ću morati baš da se fokusiram i da ja budem taj koji diktira tempo.


Struja će se naplaćivati po novim tarifama\nVrhovni sud je odobrio zahtev Regulatorne kancelarije za energetiku za vanredno preispitivanje u vezi sa odlukom Apelacionog suda i Osnovnog suda o suspenziji odluke o obračunu električne energije sa novim tarifama, utvrđenim u februaru.\nVrhovni sud je u četvrtak u saopštenju za javnost obrazložio ukidanje odluke, navodeći da je obrazloženje prethodnih presuda neubedljivo i nespecifično.\nRUE je u februaru odlučio da poveća cenu struje. Demokratska partija Kosova se povodom ove odluke obratila sudu.\nOsnovni sud je odlučio da privremeno obustavi izvršenje odluke. Isto je odlučio i Apelacioni sud, do potpunog razmatranja predmeta po pitanju uvođenja novih tarifa.


U pripremi kreditna podrška Vlade, privredi još 20 miliona eura | Radio Jadran\nPočetna Ekonomija U pripremi kreditna podrška Vlade, privredi još 20 miliona eura\nU pripremi kreditna podrška Vlade, privredi još 20 miliona eura\nVlada intenzivno priprema novi paket mjera kojim će nastaviti da podržava privredu, čije se usvajanje očekuje krajem aprila, a ukupna vrijednost kreditne podrške je 20 miliona EUR, saopšteno je iz Ministarstva ekonomskog razvoja.\n„Dio novog paketa mjera je i set kreditnih linija koje priprema Investiciono razvojni fond, u saradnji sa Ministarstvom ekonomskog razvoja i Ministarstvom finansija i socijalnog staranja u cilju obezbjeđivanja dodatne finansijske podrške za likvidnost“, navodi se u saopštenju.\nIz Ministarstva su kazali da je ta podrška namijenjena prije svega mikro, malim i srednjim preduzećima čija je likvidnost ugrožena usljed negativnog uticaja pandemije COVID-19, čime, kako su naveli, Vlada želi da akcentuje podršku toj kategoriji preduzeća.\n„Ukupna vrijednost kreditne podrške, uključujući IPARD program će iznositi 20 miliona EUR, a njena realizacija će otpočeti naredne sedmice“, navodi se u saopštenju.\nIz Ministarstva su kazali da će kroz tu podršku, potencijalni korisnici, čije je poslovanje ugroženo usljed uticaja pandemije COVID-19, imati mogućnost da apliciraju za veoma povoljna finansijska sredstva, u cilju rješavanja problema tekuće likvidnosti.\n„Spomenuti paket kreditnih linija prvenstveno se odnosi na finansiranje obrtnih sredstava i tekuće likvidnosti, uz veoma povoljne kamatne stope, koje se kreću od 1,5 do 3,0 odsto, fiksno na godišnjem nivou“, navodi se u saopštenju.\nMogućnost apliciranja za kreditna sredstva, daje se i na osnovu „mekih“ sredstava obezbjeđenja (mjenice preduzeća, lične mjenice).\nPotencijalni korisnici, čija je djelatnost ugrožena usljed uticaja pandemije COVID-19, mogu aplicirati za kreditna sredstava u iznosu do 150 hiljada EUR, uz rok povraćaja do pet godina uključujući jednu godinu grejs perioda, uz kamatnu stopu od 1,5 odsto, navodi se u saopštenju.\nDetaljne informacije će biti dostupne na sajtu Ministarstva ekonomskog razvoja i Investiciono razvojnog fonda.\nIstovremeno, kako se zaključuje, Ministarstvo ekonomskog razvoja i Ministarstvo finansija i socijalnog staranja u saradnji sa Međunarodnim finansijskim institucijama rade na obezbjeđivanju dodatnih finansijskih sredstava kojima će podržati privredu, a koja će takođe biti dio novog paketa podrške privredi.\nPrethodni članakKovinić u osmini finala na WTA turniru u Južnoj Karolini\nSledeći članakNarednih dana pojačane kontrole ugostiteljskih objekata\nOd sjutra prijave za subvencije martovskih zarada\nUnaprijediti Registar boravka stranaca do 90 dana


Gradiska.com - U Gradišci obilježen Dan RS\nutorak, 09 januar 2018 14:18\nU Gradišci obilježen Dan RS\nGradiška je obilježila 9. januar, dan kada je prije 26 godina utemeljena Republika Srpska. Služenjem parastosa i polaganjem vijenaca na Centralno spomen obilježje u ovoj opštini odana je počast borcima koji su svoje živote ugradili u temelje RS.\nNaša je dužnost da na ovaj odamo poštu onima koji su poginuli boreći se za slobodu na ovim prostorima, ističe načelnik Gradiške Zoran Adžić.\n„Sa tugom i sjetom dolazimo i poklanjamo se poginulim borcima. Naša je obaveza da brinemo o boračkim populacijama i njihovim porodicama, te da se borimo za napredak i razvoj RS, zbog njih, i svih ostalih građana“, istakao je Adžić.\n9. januar svečano obilježavamo i ove godine, naglašava Adžić, i dodaje da proslava rođendana Srpske treba ostati tradicija i u narednim godinama.\n„Moramo njegovati tu tradiciju, ali ne zato što moramo, već zato što tako osjećamo. RS je naša sigurnost, sigurnost našeg opstanka sa ove strane Drine“, poručio je načelnik opštine.\nU Boračkoj organizaciji opštine Gradiška ističu da je 9. januar za borce posebno značajan praznik, jer slavi ono za šta su se borili.\n„Drago nam je što smo se uspjeli izboriti da se ovaj datum proslavlja ovako svečano. Nadamo se da će potrajati, da će RS opstati i da ćemo biti jedinstveni i zajedno se boriti za ono za šta su mnogi dali živote“, rekao je Milovan Gagić, predsjednik Predsjedništva Boračke organizacije Gradiška.\nVažnost Dana RS ističu i u drugim udruženjima i organizacijama proisteklim iz proteklog Odbrambeno – otadžbinskog rata, čiji su predstavnici prisustovali pomenu nastradalim borcima.\n„Teško mi je dok stojim ovdje, jer je u ratu poginulo mnogo mojih prijatelja. Važno je da ih se stalno sjećamo“, naglasio je Predrag Babić, sekretar Udruženja veterana OO Gradiška.\n„Uspjeli smo i doživjeli smo slobodu koja se sa ničim ne može porediti“, kazao je Stojan Marić, iz Udruženja vojnih penzionera opštine Gradiška.\nU svečanom dijelu obilježavanja Dana RS, u Vidovdanskoj ulici, u Gradišci, izvedeno je zajedničko kolo svih kulturno – umjetničkih društava sa područja opštine, sa porukom: „Koračaj u budućnost hrabro, Republiko Srpska, otadžbino naša“!\nObilježavanju Dana RS u Gradišci je prisustvovao veliki broj građana svih generacija. Mnogi od njih uključili su se u veliko kolo i zaigrali u čast RS.\nViše iz kategorije: « Republika Srpska slavi 26. rođendan\tPovećana starosna granica za penziju »


Sistem video-nadzora efikasan i biće proširen | 058.ba\nSistem video-nadzora efikasan i biće proširen\nSRNA - Jovana Borovčanin - 03. новембра 2020.\t058.ba\nVIŠEGRAD – Ministar unutrašnjih poslova Republike Srpske Dragan Lukač izjavio je danas u Višegradu da se sistem video-nadzora u ovoj lokalnoj zajednici pokazao efikasnim i da će u narednom periodu biti proširen sa određenim brojem kamera, s ciljem bolje bezbjednosti građana.\nLukač je rekao da statistički podaci govore da je stanje bezbjednosti na području opštine Višegrad na zadovoljavajućem nivou i da policija dobro radi svoj posao.\n„Video-nadzor dobro funkcioniše, a imamo namjeru da ga proširimo jer se pokazao kao dobar i efikasan“, rekao je Lukač novinarima nakon sastanka sa načelnikom opštine Višegrad Mladenom Đurevićem.\nOn je naglasio da je saradnja između Ministarstva unutrašnjih poslova /MUP/ Srpske i opštine Višegrad na visokom nivou.\nOdgovarajući na pitanje novinarima o predstojećim lokalnim izborima, Lukač je rekao da svaki izbori predstavljaju izazov za pripadnike MUP-a u smislu bezbjednosti i da su tada pojačane aktivnosti kako bi građani mogli na bezbjedan način da obave svoju građansku dužnost.\nĐurević je naglasio da je saradnja MUP-a i opštine Višegrad na visokom nivou, te ocijenio da je stanje bezbjednosti u ovoj lokalnoj zajednici na zadovoljavajućem nivou.\n„Opština Višegrad je u prethodne četiri godine izdvojila sredstva kojim je nabavljena oprema video-nadzora, a samim tim je unaprijeđena bezbjedonosna situacija“, rekao je Đurević.\nOn je napomenuo da se u posljednjih mjesec dana epidemiološka situacija u Višegradu pogoršala i da opština poštuje sve mjere koje donosi Republički krizni štab.\nMinistar Lukač posjetio je i Policijsku stanicu Višegrad.


NSinfo: Moj grad - moj izbor - moja karijera: U Novom Sadu predstavljen Nacionalni model studentske prakse\nMoj grad - moj izbor - moja karijera: U Novom Sadu predstavljen Nacionalni model studentske prakse\nGradonačelnik Novog Sada Miloš Vučević i ministar prosvete, nauke i tehnološkog razvoja Mladen Šarčević prisustvovali su okruglom stolu\nčija je tema kreiranje Nacionalnog modela studentske prakse pod nazivom: „Moj grad – moj izbor – moja karijera“, kojim Ministarstvo prosvete, nauke i tehnološkog razvoja želi da pomogne stvaranje trajnog partnerstva između centara za razvoj karijere visokoškolskih ustanova, lokalnih samouprava i privrede. Ideja je da se studentima omogući da svoja prva praktična radna iskustva steknu u toku studija, da usavrše svoje poslovne veštine i preduzetničke kompentencije.\n- Grad Novi Sad sa Univerzitetom u Novom Sadu od 2013. godine ima potpisan Protokol o saradnji gde studenti završne godine imaju mogućnost da obavlјaju stručnu praksu u gradskoj upravi i gradskim javnim i javno-komunalnim preduzećima, odnosno u gradskim ustanovama i institucijama. Nakon toga smo i sa nekim privatnim fakultetima potpisali sporazum i mislim da je to konkretan pokazatelј kako lokalna samouprava može da sarađuje sa visokoškolskim ustanovama. Verujem da će to biti primer koji mogu i treba da slede i ostale jedinice lokalnih samouprava – rekao je gradonačelnik Vučević i dodao da je praksa veoma bitna, jer se značajno razlikuje teorijska nastava u amfiteatru i upotrebna vrednost znanja u praksi. Važno je da studentima omogućimo praktičnu primenu teorijskog znanja, jer ako to ne uspemo uskraćujemo ih za bitan deo znanja i obrazovanja. Interes je cele države, društva ali i samih studenata da što pripremlјeniji završe školovanje kako bi bili konkurentni na tržištu rada – istakao je gradonačelnik Miloš Vučević.\nMinistar prosvete, nauke i tehnološkog razvoja Mladen Šarčević naglasio je da je to ministarstvo prepoznalo značaj preduzetničkog obrazovanja od najranijeg uzrasta mladih, od osnovne škole do fakulteta, te da je primena teorijskog znanja veoma bitna kako za studente, tako i za poslodavce.\n- Zahvalјujući Savetu poslodavaca, odnosno telu koje je predviđeno da funkcioniše u okviru novog Zakona, steći će se bolјi uvid u to šta je zaista potrebno tržištu rada. Spoznaćemo šta je bolјe finansirati u studiranju kako ne bismo preopteretili biro rada određenim strukama. Sa druge strane, čućemo od poslodavaca njihovo mišlјenje o radu mladih lјudi na praksi pa čak i nakon njihovog zaposlenja. Postojaće svojevrsna rang lista koja će izlaziti na portalu Ministarstva prosvete, pa će na taj način oni koji žele da upišu određeni fakultet imati priliku da vide da li je to u datom trenutku dobar izbor – istakao je ministar Šarčević.\nProjekat Nacionalni model studentske prakse ima za cilј da umreži fakultet, institucije lokalne samouprave i privredne subjekte, a realizuju ga Ministarstvo prosvete i nauke, Privredna komora Srbije i Stalna konferencija gradova i opština. Okruglom stolu prisustvovali su i pokrajinski sekretar za visoko obrazovanje i naučno-istraživačku delatnost prof. dr Zoran Milošević, rektor Univerziteta u Novom Sadu prof. dr Dušan Nikolić, kao i generalni sekretar Stalne konferencije gradova i opština Đorđe Staničić.\n... Novi Sad, obrazovanje, posao, praksa, univerzitet


Održana manifestacija „Srbija i Srpska u jahorinskom kolu“ | Palelive.com\nPočetna Novosti Aktuelnosti Održana manifestacija „Srbija i Srpska u jahorinskom kolu“\nSvečanom akademijom u Domu kulture na Palama večeras je u okviru „Zimskih susreta srpskih zemalja“ održana manifestacija „Srbija i Srpska u jahorinskom kolu“, na kojoj su se publici predstavili kulturno-umjetnička društva iz Vrnjačke Banje i sa Pala, „Srbski pravoslavni pojci“ iz Beograda i vokalni ansambl iz Gračanice.\nPredsjednik ovogodišnjih Susreta na Jahorini Zdravko Ranisavljević rekao je novinarima da je riječ o 23. „Zimskim susretima srpskih zemalja“, koji su drugi put organizovani na Palama.\nRanisavljević je naveo da je važno da se što više mladih uključi u kulturno-edukativni program ove manifestacije.\n„Ovdje nije riječ samo o druženju pravoslavnog stanovništva u Srpskoj i regionu. Želimo da patriotizam, na jedan adekvatan i ozbiljan način, usmjerimo. Nadamo se da je ovo početak novog doba za Srbe“, istakao je Ranisavljević.\nMarko Kačarević, osnivač grupe „Srbski pravoslavni pojci“, naglasio je da se sastav bavi očuvanjem srpske tradicionalne muzike po blagoslovu NJegove svetosti patrijaha srpskog Irineja.\n„Negovanje pesme i tradicije veoma je važno, pogotovo u 21. veku, kada se gotovo sve zaboravlja“, dodao je Kačarević.\nPredsjednik Udruženja građana „Novoselac“ iz Vrnjačke Banje Žarko Marković rekao je da će Udruženje na Jahorini predstaviti svoju turističku ponudu.\nMarković, koji je i povjerenik za Udruženje za odbranu ćirilice „Dobrica Erić“ iz Beograda, naveo je da nije zadovoljan stanjem ovog pisma u Srbiji jer je ćirilica „napadnuta sa svih strana“.\n„Nema stava države, ne poštuje se osnovno pravo – a to je da naše pismo bude stavljeno u prvi plan“, istakao je Marković.\nManifestaciju „Zimski susreti srpskih zemalja“ organizuje Udruženje za odbranu ćirilice „Dobrica Erić“ u saradnji sa Predstavništvom Republike Srpske u Srbiji i Olimpijskim centrom „Jahorina“.\nPrvi Susreti organizovani su ratne 1995. godine i od tada okupljaju Srbe sa idejom prijateljstva i očuvanja tradicije i ćirilice.\nOvogodišnji „Zimski susreti srpskih zemalja“ počeli su juče i trajaće do nedjelje, 1. aprila.\nPrethodni članakObilježeno 25 godina postojanja Odbojkaškog saveza Srpske\nNaredni članakKomunalno preduzeće nakon tri decenije dobija novi kamion


Rusija poziva zapadne partnere da objavljuju položaje „umerene opozicije“ u Siriji - 23.07.2016, Sputnik Srbija\nOdgovornost za to što vojnici koalicije u Siriji rizikuju da se nađu i oblastima u kojima deluje ruska avijacija leži na njihovom rukovodstvu. Ministarstvo... 23.07.2016, Sputnik Srbija\n19:03 23.07.2016 (Osveženo: 19:22 23.07.2016)\nKremlj ne zna za bombardovanje američke tajne baze u Siriji\nZvanični predstavnik Ministarstva odbrane Rusije rekao je da umesto pravovremenog dostavljanja informacija, partneri iz međunarodne antiterorističke koalicije upućuju prekore i optužbe na račun ruske avijacije da „nije trebalo da gađa određene oblasti ili ciljeve“.\nKonašenkov je dodao da se već posle vazdušnog napada na kamp za pripremu boraca u oblasti Tanf od američkih kolega mogla čuti fraza: „Ne gađajte tu gde ste upravo gađali“.\n„I ne samo to, sudeći po članku u ’Volstrit džurnalu‘, naši piloti pre izvođenja vazdušnih napada treba s visine od nekoliko kilometara treba da nagađaju da li među borcima ima vojnika specijalnih jedinica zapadnih zemalja na osnovu ’barikada od džakova s peskom koje su karakteristične za američke ili britanske baze‘“, naveo je Konašnekov.\nOn smatra da postoji jednostavniji način da se problem reši, a to je da ruski „partneri pređu s reči na dela i da pristupe zajedničkim dejstvima protiv međunarodnih terorističkih organizacija u Siriji“.\nPrema rečima Konašenka, samo u tom slučaju biće izbegnuto ponavljanje sličnih događaja i izlaganje opasnosti sopstvenih vojnika koji ispunjavaju zadatke u borbi protiv terorista u Siriji.\nRanije je list Volstrit džurnal, pozivajući se na izvore u Pentagonu i Beloj kući, objavio da su 16. juna ruski borbeni avioni izveli vazdušne napade na tajnu bazu elitnih britanskih i američkih vojnih jedinica u naselju Tanf na granici s Jordanom.


Uručene donacije akcije "Frižider toplog srca" - Novi Sad\nUručene donacije akcije "Frižider toplog srca"\n14:12:00 26.12.2015, Komentara: 0\nNovi Sad - Hrana prkupljena u okviru humanitarne akcije "Frižider toplog srca", koju je organizovao Radio Signal, stigla je tamo gde je namenjena - predstavnicima Udruženja ratnih vojnih invalida Grada Novog Sada, kao i samohranoj majci troje dece Danijeli Visošević.\nJoš tri ''frižidera toplog srca'' biće predata Udruženju romskih studenata, koji u svojim prostorijama brinu i o deci iz naselja “Bangladeš”, porodici Ćirić iz naselja Adice, kao i porodici Šumar iz Sremske Kamenice čija je kuća oštećena u poplavama.\n''Frižideri toplog srca'' bili su postavljeni u centru grada od 14. decembra do danas, 26. decembra, u okviru akcije koja je održana treći put. Građani su donosili nekvarljivu, kupljenu hranu sa deklaracijom kao i slatkiše i grickalice za decu. Kako su rekli organizatori, sakupljeno je i više nego dovoljno hrane, pa će biti odneta i u Svratište za decu ulice i u Dnevni boravak za beskućnike.\nUručenju donacija prisustvovao je i gradonačelnik Novog Sada Miloš Vučević.


Ekonomija Arhiva - Stranica 618 od 655 - Biznis i Finansije\nIzvršni direktor Amazona u dodao je još jednu medijsku kuću svojoj vrednoj, i rastućoj kolekciji. Džef Bezos dao je najveću ponudu i za 250 miliona dolara kupio Vašington Post.\nPrema rečima Donalda Grejema, direktora Vašington posta, Džef Bezos ocenjen je kao najbolji kupac u trci za ove dnevne novine iz američke prestonice, ne samo zato što je dao najpovoljniju ponudu, već i zato što je kao izvršni direktor Amazona do sada pokazao da je spreman da investira u svoju kompaniju, po ceni profitabilnosti. Prema podacima iz poslednjeg kvartala Amazon je upravo i ostvario gubitak od 0,02 dolara po akciji, upravo zahvaljujući velikim troškovima investicija u tom periodu, a uprkos prodjai većoj za 22% u odnosu na isti period prošle godine.\nBezos je zaposlenima u Vašington Postu odmah uputio otvoreno pismo kojim je želeo da se predstavi i najavi promene u budućem poslovanju. Jedan od mogula interneta, a sve više i medija, Bezos je istakao da su “promene neminovne, sa njim ili bez njega, jer internet transformiše način poslovanja velikih medijskih kuća: skraćuju se ciklusi trajanja vesti, a na sceni je osvanula poptuno nova vrsta kompeticije”. Poznavaoci prilika pretpostavljaju da Bezos neće pokušati od Posta da napravi još jedan od mnogih internet agregata za prikazivanje svetskih vesti, ali očekuju da vide uvođenje neobičnih mera štednje, kao što je svojevremeno bila zamena običnih za štedljive sijalice u svim kafe-aparatima i mašinama sa hranom u Amazonu.\nBezosova medijska imperija trenutno se sastoji od sledećih kompanija:\n• The Robinson Terminal\nIzvor: Quartz, The Atlantic\nMMF sa sumornim prognozama za Španiju\nPrema najnovijem istraživanju MMF u Španiji će još najmanje pet narednih godina nezaposlenost biti oko 25%, uprkos mogućem izlasku iz recesije tokom ove godine.\n“Spor ekonomski oporavak neće dovesti do povećanja broja zaposlenih i može se očekivati da će stopa nezapsolenosti u Španiji ostati iznad 25% i u 2018. godini” kaže se u najnovijem izveštaju MMF. Trenutna nezaposlenost u zemlji je 26%, a najnoviji ekonomski rezultati iz drugog kvartala dali su podstreka analitičarima i aktuelnom španskom premijeru Marjanu Rahoju nadu da će se stvari uskoro promeniti nabolje. Izlazak iz recesije moguć je već u trećem godišnjem kavrtalu, nakon uspešne letnje turističke sezone, ali ni on ne može da garantuje oporavak tržišta rada. U Španiji je trenutno nezaposleno više od šest miliona radno sposobnog stanovništva iznad 18 godina starosti.\nOvakvo sumorno predviđanje predstavlja novi udarac na napore premijera Rahoja da oporavi domaću privredu. Ako izađe iz recesije u drugoj polovini ove godine i krene putem ekonomskog oporavka, BDP u zemlji neće rasti više od 1% godišnje pre 2018. godine, a prema statističkim podacima kojima se služio MMF “u Španiji nikada nije dolazilo do povećanja broja zaposlenih kada bi privreda rasla tempom do 1% godišnje”, prenosi Financial Times.\nDanas je u Sjedinjenim Državama trebalo da stupi na snagu odluka američkog suda, prema kojoj Apple zbog povrede Samsungovih patentnih prava više ne sme da prodaje starije verzije svog iPhonea i tablet računara iPad. Međutim, u priču se direktno umešala Obamina administracija koja je stavila veto na odluku suda.\nAmerički ITC (U.S. International Trade Commission) odlučio je da od danas na tlu Sjedinjenih Država Apple više ne sme da prodaje iPhone, verzije pre modela 4S, te 3G verzije iPada 1 i 2, a koje je još uvek moguće nabaviti širom SAD-a. Obamina administracija je zaustavila izvršenje sudske presude, što se dogodilo po prvi put nakon 1987. godine. U obrazloženju takvog čina, Obamina administracija navodi da bi izvršenje sudske odluke „značajno uticalo na konkurentnost američke ekonomije, pa time i na stanovnike Sjedinjenih Država“.\nSamsung, naravno, izražava veliko nezadovoljstvo zbog ovakvog postupka, dok su iz kompanije Apple poručili: „Podržavamo odluku administracije koja predstavlja prekternicu u ovom slučaju, jer Samsung nije imao nikakvog prava da zloupotrebljava sistem zaštite patenata na ovaj način“.\nAzijski problem od sedam biliona dolara\nAzijske centralne banke su se poslednje dve decenije finansijski osiguravale u stranim valutama, ponajviše američkom dolaru. Procenjuje se da devizne rezerve Azije danas iznose oko sedam biliona dolara, ali im preti velika opasnost ukoliko SAD odluče da povećaju granicu sopstvenog državnog duga.\nMinistar finansija SAD u Niksonovoj eri, Džon Koneli, ostao je poznat po izjavi “to je naša valuta, ali vaš problem”. Koliko su ove reči tačne i koliko gomilanje deviznih rezervi ne znači uvek i finansiju moć ovih dana saznaće velike azijske ekonomije. Potencijalnu opasnost predstavlja glasanje američkih kongresmena o povećanju dozvoljenog “plafona” za državni dug, a zbog slične situacije kada je Standard & Poor’s 2011. smanjio kreditni rejting Sjedinjenih Država azijska finansijska tržišta su počela da gube tlo pod nogama usled preterane panike.\nU najvećem riziku su Japan i Kina, koji i imaju najveće zalihe dolara. Kako piše Blumberg, Kina se već nalazi u procesu rebalansiranja nacionalne ekonomije i prestanka oslanjanja na prekomerni izvoz, već na domaću potrošnju. Međutim, ako dolar oslabi i juan ojača preko mere, mogao bi da se ponovi japanski scenario od pre godinu i po dana, samo mnogostruko uvećan. Manje ekonomije u Aziji su u tom smislu u boljem položaju jer imaju i manje rezerve u dolarima pa mogu i da ih se lakše oslobode na međudržavnom tržištu. Za velike je možda upravo sada najbolji trenutak za ulaganje makar dela tih rezervi u domaće infrastrukturne i tehnološke projekte. Blumberg prenosi da nije isključeno da se zbog debate o probijanju američkog duga i njegove eventualen posledice po ostale zemlje uskoro biti održan novi sastanak G20 i MMF.\nTelekom Austrija ispao iz trke za SBB\nTelekom Austrija (TA) ispao je iz procedure ponude za kupovinu kablovskog operatera SBB/Telemah (Telemach), tvrdi bečki ekonomski dnevnik Virtšaftsblat. List ističe, pozivajući se na više neimenovanih izvora, da Telekom Austrija nije prošao prvu fazu predaje ponuda, pošto je njegova bila najniža. Telekom Austrije nije želeo da komentariše iznete tvrdnje, a list navodi da su u trci za kupovinu kablovskog operatera ostala četiri zainteresovana ponuđača, i to pre svega privatni fondovi. Poznavaoci tržišta procenjuju da SBB/Telemah vredi između 700 i 800 miliona evra.\nMOL: Prodaćemo Inu, ako budemo morali i Rusima!\nSpor hrvatske vlade sa mađarskom naftnom kompanijom MOL oko Ine, preti da eskalira raskidom ugovora. Iz MOL-a poručuju da će u tom slučaju najverovatnije prodati svoj udeo, „čak i Rusima ako budemo morali“, ali ne isključuju ni opciju preuzimanja većinskog udela u Ini.\nMađarska naftna kompanija MOL učiniće još jedan pokušaj kako bi podstakla hrvatsku stranu na saradnju oko hrvatske naftne kompanije Ina, a ukoliko ne uspe, MOL želi da proda svoj udeo u Ini, rekao je za austrijsku novinsku agenciju APA visokopozicionirani zvaničnik MOL-a.\n„Ako i nakon toga budu sprečavane odluke, na primer o velikim ulaganjima, MOL namerava da proda svoj udeo od 49 posto u Ini“, potvrdio je neimenovani izvor u mađarskoj kompaniji i dodao da nije isključena ni opcija preuzimanja većinskog udela u Ini. Naime, iako nije većinski vlasnik, mađarska kompanija prema ugovoru iz 2009. ima upravljačku kontrolu nad hrvatskim preduzećem, što mnogi u Hrvastkoj smatraju nepravednim, navodi austrijska agencija. Sporazum je završio i na sudu, kada je bivši hrvatski premijer Ivo Sanader optužen da mu je je direktor MOL-a Zsolt Hernadi dao mito od 10 miliona evra.\nHernadi i MOL odbacuju optužbe, ali hrvatsko državno tužilaštvo i dalje istražuje ovaj slučaj, i čak je zapretilo da će preko evropkskog naloga pokrenuti Hernadijevo hapšenje, jer odbija saradnju, piše austrijska agencija. Hrvatska vlada je 2010. godine sprečila pokušaj MOL-a da svoj akcionarski udeo u Ini poveća na preko 50 odsto, a sadašnja vlada je nezadovoljna poslovnom politikom mađarske kompanije. Hrvatski ministar finansija Slavko Linić zamera MOL-u da ne ulaže u Inu, na primer u u rafineriju Sisak, uz ocenu da hrvatsko preduzeće želi da pretvori u beznačajni ogranak MOL-a.\nHrvatska vlada namerava da izmeni akcionarski ugovor sa MOL-om i za to formira pregovarački tim političara i stručnjaka, navodi APA dalje u tekstu. Prema rečima neimenovanog zvaničnika MOL-a, rafinerija Sisak je „ekonomska i ekološka katastrofa“, koja godišnje pravi višemilionske gubitke. „Održava se u životu samo zato što je važna za Sisak, pre svega zbog radnih mesta“, rekao je mađarski sagovornik i istakao da MOL planira da uloži 200 miliona evra u Rafineriju Rijeka, ali da se to, kako tvrdi, blokira na političkom nivou. Dok saradnja na nivou menadžmenta dobro funkcioniše, „na političkom nivou stvari se odvijaju kao u dečijem vrtiću“, kaže predstavnik MOL-a, uz opasku da mađarska kompanija jeste napravila neke greške u poslovanju, ali ne precizira koje.\nUkoliko Hrvatska ne bude spremna na kompromis, MOL će morati svoj udeo da proda. „Ako bude nužno prodaćemo ga i Rusima“, izjavio je predstavnik MOL-a, šro je, kako je istakao, poslednja opcija, s obzirom da mađarska kompanija ne želi da ruskim naftnim preduzećima olako prepusti naftno tržište jugoistočne Evrope.\nSrednja Evropa se oporavlja, Mađarska jedina zaostaje\nProizvođački PMI indeks u regionu srednje i istočne Evrope, kao i u evrozoni, ima trend rasta. Češka i Poljska predvode rast, dok je jedini izuzetak Mađarska, gde je nezaposlenost porasla treći uzastopni mesec.\nJulski PMI indeks u Mađarskoj niži je za 1,8% u odnosu na jun i iznosi 49 poena. Sedmi mesec u godini je obično pozitivan, ali Mađarski PMI je ispod proseka za poslednje tri godine. PMI objedinjuje indekse najbitnijih ekonomskih faktora u nacionalnim ekonomijama i njegov rezultat iznad 50 ukazuje na širenje, a ispod 50 na kontrakciju ekonomije.\nPMI za evrozonu je na dvogodišnjem maksimumu i iznosi 50,3, tik iznad granice oporavka. Češki indeks iznosi 52 poena, dok je najveći skok u odnosu na jun ostvarila Poljska, sa 49,3 na 51,1 poen. Indeks količine proizvodnje takođe je porastao i beleži ekspanziju na srednjeevropskom nivou drugi mesec za redom. Takođe i indeks zapsolenosti beleži trend rasta, kao i indeks izvoza. S druge strane indeks uvoza na nivou srednje i istočne Evrope posle četvoromesečnog uzastopnog rasta, zabeležio je blagi pad u julu.\nS&P snizio kreditni rejting Hrvatske sa stabilnog na negativni\nAgencija procenjuje da bi, kada u oktobru Eurostat objavi podatke o fiskalnoj situaciji u EU, Hrvatska mogla biti suočena s pokretanjem Postupka prekomernog duga.\nAgencija Standard & Poors’s (S&P) snizila je danas izglede za kreditni rejting Hrvatske sa stabilnih na negativne, zadržavši pritom važeći rejting za zaduživanje u inostranoj i domaćoj valuti na BB+. Revizija kreditnog rejtinga odražava stav agencije da će nastavak slabljenja privrede, zajedno s ograničenim reformama, dovesti do lošije fiskalne situacije nego što se ranije procenjivalo. Agencija smatra da je ulazak Hrvatske u Evropsku uniju velika prilika za rešavanje ključnih izazova rasta, konkurentnosti i produktivnosti. “Međutim, s obzirom na zahteve za sufinansiranje, a u nedostatku reformi koje bi smanjile državne rashode, EU fondovi dostupni Hrvatskoj u periodu od 2014. do 2020. možda neće biti iskorišćeni u potpunosti“, navodi S&P.\nU Hrvatskoj recesija traje pet godina, a od 2008. realni bruto domaći proizvod pao je kumulativno 12 posto, uglavnom zbog 12-postotnog realnog pada potrošnje i 35-postotnog realnog pada investicija, navodi agencija, ističući da u ovoj godini očekuje dalji pad ekonomije za 1 posto. “U periodu od 2014. do 2015. očekujemo da domaća potražnja i dalje bude manja zbog razduživanja privatnog sektora i visoke stope nezaposlenosti. Od 2014. očekujemo blagi oporavak, uz pomoć povlačenja EU sredstava, ali su rizici za ove projekcije povećani. Neki od njih odnose se i na konkurentnost turističkog sektora“, navodi S&P.\nAgencija poručuje da ima pozitivnih nagoveštaja u pogledu reformi. “Vlada je nedavno najavila privatizaciju državnih preduzeća, predložila reforme za poboljšanje poslovne klime, zakona o radu i potvrdila da planira reformu penzionog sistema. Međutim, realizacija ovog programa do sada je samo delimična“, smatra S&P. Agencija procjenjuje da bi, kada u oktobru Eurostat objavi podatke o fiskalnoj situaciji u EU, Hrvatska mogla da se suoči sa pokretanjem Postupka prekomernog duga (EDP). “Za 2013. hrvatski fiskalni deficit verovatno će biti veći od 3 posto BDP-a, dok se ukupni dug države približava nivou od 60 posto BDP-a. Ako dug Hrvatskih cesta, koji iznosi 7,5 posto BDP-a, preuzme Vlada kao deo aranžmana za koncesiju, to bi moglo dodatno da poveća ukupni dug države, s obzirom na razliku između prihoda od koncesije i duga preuzetog od strane Vlade“, kaže se u izveštaju S&P.\nAgencija smatra da bi Evropska komisija mogla da pozove Vladu da fiskalnu konsolidaciju više usmeri na rashodnu stranu, budući da je sada gotovo isključivo usmerena na budžetske prihode, uključujući i planirane privatizacije, a njeni napori u tome su zakočeni usled niskog rasta privrede i rasta kamata kao posledice rastuće zaduženosti Vlade. Izvoz roba i usluga, pogođen restrukturiranjem brodogradnje, realno ostaje ispod nivoa pre 2008. godine. Kao i u mnogim zemljama istočne Europe, neto direktne strane investicije pale su sa 6 do 8 posto BDP-a pre krize na 2 do 3 posto, dok je finansiranje banaka iz inostranstva zabeležilo značajan pad.\n“Hrvatska centralna banka fokusirana je na održavanje stabilnog kursa kune prema evru, što ograničava fleksibilnost monetarne politike u privredi koja je jako vezana za evro. Hrvatski bankarski sistem, pretežno u stranom vlasništvu, nastaviće sa niskom profitabilnošču zbog slabih privrednih izgleda, smanjene domaće potražnje i skromnog rasta kredita“, navodi S&P. Po mišljenju analitičara agencije, kreditni rizici u privredi rastu. “Očekujemo dalji rast loših kredita, zbog slabosti u građevinskom i sektoru nekretnina, pa bi do kraja 2013. mogli da dosegnu 18 posto ukupnih kredita. Verujemo da je kapitalizacija domaćeg bankarskog sektora primerena da bi se apsorbovalo dalje pogoršanje kvaliteta imovine. No, i taj kapacitet je pred rizikom zbog nedavne presude o hipotekarnim kreditima u švajcarskim francima i mogućim naknadama za zajmoprimce“, zaključuje Standard & Poor’s.


Film festival u Šangaju objavio nove datume održavanja Prolog\nInternacionalni film festival u Šangaju trajaće od 25. jula do 2. avgusta, saopštile su danas vlasti Kine, najavljujući usput kako će bioskopske dvorane biti otvorene od narednog ponedeljka, prenosi Variety.\nOdređeni su i datumi održavanja TV Festivala u Šangaju, organizatori su naveli kako će početi 3. avgusta, a završiti 7. avgusta.\nBioskopske dvorane u ovoj državi zatvorene su duže nego bilo gde drugde u svetu. Naime, zbog pandemije koronavirusa zatvorene su 23. januara kako bi se sprečilo širenje infekcije, te su od tada zatvorene.\nFilmski festival u Šangaju prvobitno je trebao biti održan od 13. do 22. juna, ali je krajem maja saopšteno kako će se njegovo održavanje ipak morati odložiti. Vlasti sada imaju nove datume, te naglašavaju kako će se svi posetioci festivala morati da se pridržavaju mera koje su ranije uvedene zbog širenja infekcije.


Zašto je potiskivanje emocija nezdravo? — Wannabe Man\nZašto je potiskivanje emocija nezdravo?\nŽivot kakav živimo u ovom veku, nameće nam otuđenje na svim nivoima, a najopasnije je otuđenje od sebe samih. Upravo je to odvajanje od izvora sopstvene snage i spoznaje o sopstvenom kvalitetu najveći uzrok najvećeg broja savremenih bolesti. Permanentno podnosimo mentalna opterećenja i u zavisnosti od intenziteta onoga što nam se događa, gradimo nivo mentalne otpornosti, što je direktno povezano sa našim zdravstvenim stanjem.\nUm je mesto je odakle potiče sve čime rezulitraju naše akcije, mesto na kome se nalazi program koji upravlja našim životom i taj program je uključen u svakom životnom trenutku, sviđalo se to nama, ili ne. Kao veliki hard disk, koji ima neograničenu memoriju, um čuva sve informacije u skladištu koje služi kao orijentacija i navigacija za sve buduće akcije i dela. I to je naš najveći problem.\nUm i ubeđenja\nNa osnovu informacija koje pristižu u skladište našeg uma, on donosi zaključke uz pomoć kojih dalje funkcioniše. Ti zaključci postaju naša životna orijentacija, ili drugim rečima naša životna istina, poznata kao ubeđenja. U velikom procentu, ta ubeđenja su iracionalna, potpuno subjektivna i detinjasta, jer su nastala u detinjstvu i ostala aktivna. Nezrela ubeđenja rezultiraju sebičnim, nezrelim i destruktivnim akcijama.\nNegativna iskustva nastala u detinjstvu, ili proizašla iz iracionalnih, subjektivnih i nezrelih ubeđenja sa kojima smo preduzeli neke životne poteze, povezuju se sa negativnim emocijama u našoj podsvesti, a naš neurološki sistem ne može da se izbori na uobičajen način sa njima. On se bavi procesom razgradnje pristižućih informacija, ali informacija o izuzetno negativnom iskustvu, povezanom sa jakom negativnom emocijom, suviše je intezivna, da bi bila razgrađena i kanalisana i zato se potiskuje u podsvest, kako bi oslobodila svesni deo i omogućila mu da nastavi da funkcioniše.\nKljučne reči magazin za muškarcemuški magazinmuško-ženski odnosiodnosipotiskivanje emocijapsihologijaWannabe ManZašto je potiskivanje emocija nezdravo?


Izvor: RTS, 18.Jun.2021, 21:13\nPredsednik Srbije Aleksandar Vučić čestitao je na "Tviteru" Antoniju Guteresu novi mandat na funkciji generalnog sekretara Ujedinjenih nacija.\n"Srdačne čestitke Antoniju Guteresu na reizboru za generalnog sekretara UN. Delimo vaš entuzijazam i posvećenost i radujemo se nastavku saradnje na daljem jačanju veza među narodima na zajedničkom putu ka boljem i prosperitetnijem svetu koji promoviše jednakost i uzajamno poštovanje", napisao >> Pročitaj celu vest na sajtu RTS << je predsednik Vučić na svom zvaničnom Tviter nalogu.\nGeneralna skupština Ujedinjenih nacija imenovala je Guteresa na drugi petogodišnji mandat koji će početi 1. januara 2022. godine.\nAntonio Guteres došao je na čelo Ujedinjenih nacija u januaru 2017. godine, do kada je predsedavao Ban Ki Mun.\nPogledaj vesti o: Twiter, Delimo\nPredsednik Srbije Aleksandar Vučić čestitao je Antoniju Guterešu na novom mandatu na funkciji generalnog sekretara UN..."Srdačne čestitke @antonioguterres na reizboru za generalnog sekretara UN. Delimo vaš entuzijazam i posvećenost i radujemo se nastavku saradnje na daljem jačanju veza među...


Milorad Dodik i Aleksandar Vučić u Banjaluci\nTo što na sastanku političkih vođa Srbije i Republike Srpske (RS) u četvrtak u Beogradu Srbija nije podržala održavanje referenduma o Danu RS i što je potvrdila standardnu formulu o podršci teritorijalnom integritetu i Bosne i Hercegovine i Republike Srpske može da znači samo produžavanje napetosti i neizvjesnosti u ovoj najnovijoj bosanskohercegovačkoj krizi.\nSrbija, čini se, bar javno ništa neće preduzeti da spriječi održavanje međunarodno osuđenog referenduma a njen premijer je – u nastojanju da pokaže kako je lično želio da odigra pozitivnu ulogu – neposredno uoči sastanka demonstrirao nezadovoljstvo što vodstvo Republike Srpske dolazi na konsultacije tek nakon što je javno odbacilo sve pozive na odustajanje od referenduma. Premijer se pitao o čemu onda – i zašto – da se razgovara: "Krivo mi je što mi nije pružena mogućnost da razgovaram i da iznesem svoje ideje, pošto su se ljudi već unapred izjasnili šta može, šta ne može".\nTo može da bude i taktičko pranje ruku od međunarodno očekivanog i ohrabrivanog liderstva Srbije u očuvanju regionalne bezbjednosti i saradnje, ali i kalkulacija sračunata na ispunjavanje njegovog kriterija uspješnosti ovog posredovanja – postizanja ishoda koji će značiti "najmanje štete odnosno najveće koristi" za građane i narod – pri čemu je ostavljeno Miloradu Dodiku i njegovoj pratnji da nađu najmanje porazan izlaz iz krize koju su posljednjih nedjelja sistematski raspaljivali.\nMeđunarodna zajednica je u vezi s referendumom jednodušna: odluke Ustavnog suda Bosne i Hercegovine su konačne i obavezujuće, uključujući i njegovu odluku o neustavnosti entitetskog zakona o praznicima, i zato je entitetsko izjašnjavanje o nečemu o čemu već postoji odluka Ustavnog suda štetno i nepoželjno kako su, sa izuzetkom Rusije, zaključili ambasadori u Savjetu za implementaciju mira zahtijevajući odustajanje od referenduma.\nO tom međunarodnom arbitriranju postoje potpuno oprečna očekivanja.\nNa jednoj strani: bošnjački prvaci zadovoljni su zaključcima svjetske politike o neprihvatljivosti referenduma ali i nezadovoljni što visoki predstavnik povodom toga ne preduzima i "konkretne mjere" iako sami, iz jedne u drugu krizu, nemaju nikakve vlastite strategije. Na drugoj: predsjednik Republike Srpske kaže kako "Savjet za implementaciju mira služi za teror nad srpskim narodom" i entitetskim institucijama, da čak radi "po nalogu bošnjačke politike" i zato i njegove odluke "nemaju značaja".\nTo raspirivanje osjećanja kako je "čitav svijet – osim Rusije – protiv nas" pokazalo se u svim poratnim izbornim ciklusima kao siguran put osvajanja glasova pa ne iznenađuje da su "u odbrani ideje referenduma" opozicioni prvaci i stranke na istoj liniji.\nSrpski član Predsjedništva Bosne i Hercegovine tako izjavljuje kako se odluka Ustavnog suda može provesti i dodavanjem samo jedne riječi u nazivu entitetskog praznika pa da se on umjesto Dan Republike Srpske prepravi u Dan državnosti ili Dan osamostaljenja RS "čime je formalno ispoštovana presuda Ustavnog suda a suštinski zadržan praznik i datum koji je bitan Srbima u BiH".\nPri tome poteže i argument i poređenja koji su u samoj srži konstantnih nesporazuma aktuelne srpske politike s tzv. međunarodnim faktorom: pita se, naime, zašto njima smeta obilježavanje 9. januara a nama ne smeta obilježavanje 1. marta?\nRiječ je o dva neuporediva datuma: 9. januara 1992. neustavna skupština srpskog naroda donijela je odluku o proglašavanju Srpske Republike BiH kao prvi korak u nasilnom zauzimanju teritorija, masovnim progonima i istrebljenju pripadnika drugih naroda koji su međunarodno presuđeni kao "udruženi zločinački poduhvat" sa kulminacijom u genocidu u Srebrenici jula 1995. dok je referendum o nezavisnosti Bosne i Hercegovine 29. februara i 1. marta 1992. proveden po evropskim preporukama i pod evropskim nadzorom nakon čega je uslijedilo najšire međunarodno priznanje bosanske države. Republika Srpska je međunarodno priznata kao entitet u okviru Bosne i Hercegovine tek potpisivanjem Dejtonskog sporazuma u novembru 1995.\nMilorad Dodik pokazuje granice bh. entiteta Republika Srpska\nInsistiranje na 9. januaru kao entitetskom prazniku tako je, zapravo, nastojanje da se naknadno pribavi legitimitet za tvorevinu koja nikad nije imala međunarodno priznanje. To nadvikivanje o značenjima datuma iz novije bosanskohercegovačke istorije, u kojoj su – po tom članu državnog Predsjedništva – neki datumi jednima sveti a drugi ih ne vole, nastaviće se u novim epizodama zabadanja prsta u oko.\nTako je baš ovih dana, uporedo s međunarodnim pozivima za odustajanje od referenduma, najavljena nova manifestacija svetosti 9. januara: najavljeno je da će 11. septembra na svečanosti kojoj će prisustvovati i premijer Srbije biti puštena u saobraćaj prva dionica autoputa od Banjaluke do Doboja – 36.6 kilometara od Doboja do Prnjavora – a put će, pogađate, biti nazvan Autoput 9. januara.\nTo je kontinuitet politike u čijoj je osnovi poricanje genocida u Srebrenici, otvaranje studentskog doma nazvanog po Radovanu Karadziću ili priređivanje manifestacija herojskog dočeka povratnicima sa izdržavanje kazni za ratne zločine.


EVROPSKI PARLAMENT O SRBIJI: Napredak u ekonomiji, loše stanje u oblasti slobode govora i medija – Kruševac PRESS\nPoslanici Evropskog parlamenta su na plenarnoj raspravi o izveštaju o napretku Srbije ka članstvu u Evropskoj uniji pozdravili napredak u ekonomiji, ali su izrazili zabrinutost zbog stanja u oblasti slobode govora i medija.\nIzvestilac za Srbiju Dejvid Mekalister rekao je da se nada da će u decembru biti otvorena bar tri poglavlja u pregovorima i pozvao Prištinu da odustane od povećanja taksi od 100 odsto, jer se tom odlukom krši CEFTA i Sporazum o stabilizaciji i pridruživanju Kosova, prenela je N1.\nMekalister je pohvalio ekonomske reforme, za koje rekao da su impresivne. Prema njegovim rečima, tri su ključne stvari za Srbiju – vladavina prava, jer je napredak u poglavljima 23 i 24 bitan za napredovanje ka EU, zatim nezavisnost pravosuđa mora da bude potvrđena u praksi, a velika prepreka za ceo Balkan je borba protiv korupcije.\nEvropski komesar za proširenje Johanes Han je, govoreći o normalizaciji odnosa Beograda i Prištine, rekao da obe strane moraju da nastave dijalog.\n“Nema alternative. Niko ne može u EU ako ne reši bilateralne probleme. Za Srbiju znači da mora da dođe do pravno-obavezujućeg sporazuma sa Prištinom, pre nego što uđe u Uniju”, rekao je Han.\n„Ne mogu da budem previše optimistična o stanju u Srbiji“, rekla je poslanica Tanja Fajon i istakla da postoji veliki raskorak između dokumenata EU o Srbiji i stvarnosti u toj zemlji, preneo je portal EWB.\nOna je zatim pokazala naslovnu stranu nedavnog broja „Ilustrovane politike“, na kojoj su kritički mediji označeni kao psi koji su pušteni.\nDejvid Mek AlisterEvropski parlamentizveštajSrbijaTanja Fajon


Vesti online / Vesti / Svet / Ako ona udari u Mars eto kratera od 500 km\nAko ona udari u Mars eto kratera od 500 km\nNebo će ovog vikenda biti poprište događaja koji se viđa svakih približno milion godina - kometa veličine male planine proleteće u nedelju na veoma maloj udaljenosti pored Marsa. Kometa imena Sajding spring (C/2013 A1) približiće se Marsu na oko 140.006 kilometara pri brzini od 202.767 kilometara na sat.\nSvi raspoloživi sateliti snimaće dosad neviđenu kometu\nAmerička svemirska agencija NASA promeniće zadatke pet svojih robotskih sondi oko Marsa kako bi pratile kometu, čiji će ulazak u unutrašnji sunčev sistem biti prvi put zabeležen. Prolazak komete pratiće i evropske i jedna indijska letelica koje kruže oko crvene planete.\nRobotske sonde će pratiti dolazak komete, a zatim se zakloniti iza Marsa kako bi izbegle oštećenja od potencijalno opasnog otpada iz repa komete. U slučaju udara komete u planetu, što je malo verovatno, veruje se da bi napravila krater prečnika oko 500 kilometara.\nNAUKA I TEHNOLOGIJA Ovo su najveće misije u svemiru\nZANIMLJIVOSTI NASA lansira letelicu u okviru istraživanja za Mars


U borbi za Afriku Kina pobedila Zapad\nU poslednjih 15 godina Kina jača svoj uticaj na Crnom kontinentu. Peking je danas najveći trgovinski partner Afrike, a direktne kineske investicije i kreditiranje u afričke zemlje rapidno rastu.\nUN potvrdile da JAR istupa iz Međunarodnog krivičnog suda\nUjedinjene nacije potvrdile su u petak da su dobile zahtev Južnoafričke Repubike o istupanju iz Međunarodnog krivičnog suda, javila je agencija Rojters, prenoseći izjavu zvaničnog predstavnika generalnog sekretara UN Stafana Dižarika.\nLideri BRIKS-a u indijskoj nacionalnoj odeći\nLideri zemalja BRIKS-a napravili su grupnu fotografiju u nacionalnoj indijskoj odeći bandiju.\nEkonomska i politička saradnja, borba protiv međunarodnog terorizma, globalne pretnje i druga najvažnija međunarodna pitanja biće glavne teme razgovora lidera Brazila, Rusije, Indije, Kine i Južnoafričke Republike na predstojećem 8. samitu BRIKS-a, koji će se ovog vikenda održati u indijskoj državi Goa.\nVrh CIA uhapsio „opasnog komunistu“ Nelsona Mandelu (video)\nBivši agent CIA konačno je potvrdio ono u šta je ceo svet sumnjao — američka agencija stajala je iza hapšenja Nelsona Mendele i njegovog 27-godišnjeg robijanja.\nSputnjik sarađuje s vodećim medijima BRIKS-a\nInformativna multimedijalna agencija Sputnjik potpisala je memorandum o razmeni informacija s vodećim medijima zemalja BRIKS-a (Brazil, Rusija, Indija, Kina, Južnoafrička Republika).\nMali mozak, vitko telo: Senzacionalno otkriće iz pećine (foto)\nNaučnici su otkrili drevnu vrstu koja je u srodstvu sa ljudima i koja je takođe sahranjivala svoje mrtve.\nPutin: Strategija BRIKS jača energetske veze\nStrategija ekonomskog partnerstva BRIKS do 2020. godine imaće zadatak da se poveća konkurentnost ekonomija zemalja-učesnica na svetskom tržištu, da učvrsti veze u oblasti energetike i visokih tehnologija, izjavio je predsednik Rusije Vladimir Putin.\nBRIKS očekuje skori dogovor Atine sa kreditorima\nMinistri finansija zemalja BRIKS založili su se za što bržu normalizaciju i dogovor Grčke sa svojim kreditorima, izjavio je ministar finansija Rusije Anton Siluanov.\nBRIKS i ŠOS u animaciji na internetu (video)\nKineski animatorski studio predstavio je video-klip „Idemo na samite ŠOS i BRIKS zajedno sa Si Đinpingom“, u kom se daju odgovori na pitanja internet-korisnika.\nTrgovina i investicije glavne teme sastanka BRIKS-a\nMinistri ekonomije i spoljne trgovine Brazila, Rusije, Indije, Kine i Južnoafričke Republike će, kako se očekuje, razmeniti mišljenja o tendencijama razvoja svetske ekonomije i saradnje u međunarodnim organizacijama.\nZatrudnela devojka čoveka sa prvim presađenim penisom\nJužnoafrikanac na kom je izvedena prva uspešna transplantacija penisa začeo je bebu sa svojom partnerkom samo nekoliko nedelja nakon operacije, na iznenađenje doktora.\nBRIKS banka mora biti otvorena do jula\nBRIKS banka mora biti otvorena pre samita te grupe u julu, izjavio je ruski ministar finansija Anton Siluanov.\nBRIKS na pragu nove tehnološke epohe\nU Rusiji, koja je 1. aprila preuzela štafetu predsedavanja međudržavnim udruženjem BRIKS, već dan kasnije aktivno je nastavljeno teorijsko i naučno osmišljavanje osnova za dalju saradnju.\nSpomenici kojima vandali nisu odoleli\nSpomenike i memorijale koji slave uspomenu na značajne događaje i velikane u istoriji ljudskog roda često vandalizuju oni koji bi trebalo da ih poštuju. Evo nekih koji su oštećeni na najvarvarskije načine.\nRazvojna banka BRIKS-a, dostojna alternativa MMF-u\nDržavna duma ratifikovala je sporazum o stvaranju razvojne banke BRIKS-a, kojeg su već potpisali Brazil, Rusija, Indija, Kina i Južnoafrička Republika u julu prošle godine.


FOTO / Počeo sastanak lidera šest stranaka - Klix.ba\nPrisustvuje i šef Delegacije EU u BiH\n/Počeo sastanak lidera šest stranaka\n16.2.2013. u 13:03\nPočeo sastanak lidera šest stranaka\nSastanak lidera šest stranaka koje čine parlamentarnu većinu na državnom nivou, a kojem prisustvuje i šef Delegacije EU u BiH i specijalni predstavnik EU za BiH Peter Sorensen počeo je u Sarajevu.\nLideri će, kako je najavljeno razgovarati o pitanju vojne imovine i implementaciji političkog dogovora postignutog 9. marta prošle godine, a koji podrazumijeva knjiženje 63 perspektivne vojne lokacije na Ministarstvo sigurnosti.\nSastanku čiji je današnji domaćin predsjednik SBB BiH Fahrudin Radončić, prisustvuju predsjednik SNSD-a Milorad Dodik, predsjednik HDZ BiH Dragan Čović, predsjednik HDZ 1990 Božo Ljubić, predsjednik SDP-a BiH Zlatko Lagumdžija i predsjednik SDS-a Mladen Bosić.\nLideri će razgovarati o realizaciji obaveza koje su preuzeli na posljednjem sastanku na temu raspodjele i knjiženja vojne imovine, a o čemu je razgovarano i sa generalnim sekretarom NATO-a Andersom Fogh Rasmussenom, koji je krajem prošle sedmice boravio u Sarajevu.\nU nedavnom intervjuu agenciji Anadolija, komandant NATO štaba Sarajevo, brigadni general Walter Lord, naglasio je važnost dijaloga i kompromisa kada je u pitanju ispunjavanje uslova za aktivaciju Akcionog plana za članstvo u NATO-u (MAP).\n"Iako u Bosni i Hercegovini očito postoje političke opcije koje ne žele vidjeti BiH da napreduje ka euroatlanskim integracijama, dok god postoje i lideri koji su spremni da razgovaraju u cilju pronalaska rješenja, bez obzira što se ne slažu u nekim pitanjima, progres je moguć", kazao je Lord.


Spektakl Rock Opera 2 u Sava centru - Dan u Beogradu\nNaslovna » Izlasci » Muzika » Koncerti » Spektakl Rock Opera 2 u Sava centru\nSpektakl Rock Opera (foto: Dunja Dopsaj)\nAh Neša 1. oktobar 2019. Koncerti Postavite komentar\nPre godinu i po dana muzičari Opere Srpskog narodnog pozorišta i Novosadski big bend održali su prvi ovakav koncert u Beogradu za koji se tražila karta više. Sad su odlučili da nastave sa ovim „projektom“ i da publiku očaraju novim starim rok hitovima.\nMuzičari, sad ujedinjeni pod nazivom POP’s Orchestra i izvanredni solisti i pod dirigentskom palicom Fedora Vrtačnika, pripremili su nove aranžmane svetskih hitova.\nRock Opera 2: čvršći zvuk uz još više emocija\nNa repertoaru će se naći nove pesme, zvuk će biti čvršći i sa još više emocija, a muzičari, od kojih je većina izvođača klasične muzike, izvanrednim muziciranjem opet će spojiti različite muzičke žanrove.\nMoćni glasovi solista ostavljaju bez daha, a publiku podižu na noge i izazivaju ovacije, pa se samo na koncertima Rock Opere može doživeti posebna atmosfera i osetiti divna energija koja svima u sali dočara svu lepotu muzike.\nUlaznice za ovaj događaj će se uskoro naći u prodaji po popularnim cenama. (danubeogradu.rs)\nTagoviizlasci klasika muzika pop pop's orchestra rock rock opera sava centar\nPrethodni JobFair19 – Kreiraj svoju budućnost!\nSledeći Vikend ulične umetnosti na Vračaru


Akcija “Sportom protiv nasilja ” održana u Somboru // TSS škola tenisa // Teniski Savez Srbije\nAkcija “Sportom protiv nasilja ” održana u Somboru\nDatum objave: 18.02.2015. // Kategorija: TSS škola tenisa\nU Osnovnoj školi „Bratstvo i Jedinstvo“ u Somboru danas je održana akcija “Sportom protiv nasilja” koju uspešno organizuju NIS, Teniski savez Srbije, Ministarstvo prosvete, nauke i tehnološkog razvoja i Ministarstvo omladine i sporta. NIS kao višegodišnji generalni sponzor TSS-a, u okviru svog programa „Energija sporta“ i strategije društveno odgovornog poslovanja aktivno se uključio, kao partner Teniskog saveza, u promociji zdravog života i animiranja mladih talenata.\nOd početka oktobra prošle godine, u ovoj akciji učestvovalo je više od 9000 đaka iz 15 gradova u Srbiji. Program “Svetske teniske federacije” (International Tennis Federation ITF) – MINI TENNIS, namenjen je deci školskog uzrasta, a za cilj, pored škole tenisa, ima popularizaciju sportskih vrednosti, kulture nenasilja, fer pleja u sportu kao izuzetno važnom elementu u zdravom razvoju dece.\nUz korišćenje mini terena, manjih reketa i lakših loptica, deca su imala mogućnost da se upoznaju sa veštinama igranja tenisa uz opremu koja je prilagođena njihovom uzrastu. Deci su, pored teniske obuke, uručeni pokloni koje je obezbedio NIS, višegodišnji generalni sponzor TSS-a.\nU 2015 godini akcija „Sportom protiv nasilja“ nastavlja se u gradovima širom Srbije, a u toku februara biće održana u Kanjiži 19.02.2015., i Kosovskoj Mitrovici 25.02.2015.\nTeodora i Vuk osvojili Čovićev memorijal 2020.\nZbog kiše mečevi Ekipnog prvenstva Srbije 2020. odloženi za četvrtak\nEkipno prvenstvo Srbije - Seniorke 2. kolo rezultati\nPoznati polufinalisti Ekipnog prvenstva Srbije 2020. za seniore\nOdigrano prvo kolo Ekipnog prvenstva Srbije 2020. SENIORI


Abazović dobio poziv da se javi Specijalnom policijskom odeljenju - Sputnjik Srbija\n13:55 16.04.2021 Preuzmite kraći link\nAbazović treba da se javi 19. aprila, a u vezi sa izjavom o organizatoru i finansijeru nedavnih protesta.\nPozivajući se na svoja saznanja, „Vijesti“ pišu da je poziv Abazoviću upućen po nalogu specijalnog državnog tužioca.\nAbazović je sinoć u emisiji „Načisto“ na TV Vijesti potvrdio raniju izjavu premijera Zdravka Krivokapića da imaju operativna saznanja da je bivši direktor Uprave policije, a sadašnji savetnik predsednika Crne Gore Veselin Veljović povezan sa tim okupljanjima.\nKrivokapić je rekao i da je te proteste finansirala sprega kriminala i politike.\nVeljović je ranije odbacio te optužbe.\nOsim Veljovića, potpredsednik crnogorske vlade tvrdi da su u to umešane još četiri osobe, od kojih su neki bivši a neki sadašnji pripadnici policije i Specijalne antiterorističke jedinice.\n„Od ovih pet ljudi koje sam pomenuo, verujem da najmanje troje neće proći provere o poreklu imovine“, rekao je Abazović, prenosi B 92.


U Zenici ne prepuštaju ništa slučaju, na meti kluba šest fudbalera - Portal 072info\nU Zenici ne prepuštaju ništa slučaju, na meti kluba šest fudbalera\nNK Čelik bi 18. juna trebao krenuti sa pripremama za novu sezonu u Premijer ligi BiH.\nNakon svih peripetija oko opstanka u društvu najboljih i odluke drugostepene komisije N/FS BiH, Zeničani se mogu u miru početi spremati za novu sezonu.\nTurski investitor Aydin Olgun je imenovao novog trenera Adnana Orneka, koji će sa klupe predvoditi Čelik u narednoj sezoni. Odmah po imenovanju krenulo se sa sklapanjem igračke križaljke.\nJedan od prvih koji je dogovorio sve uslove je Dino Bevab, koji je zimus stigao na Bilino polje. Bevab bi i zvanično trebao da potpiše ugovor naredne sedmice.\nPored Bevaba, Čelik u svojim redovima naredne sezone želi da vidi Germaina Kouadija i Nemanju Anđušića, koji su ostavili trag prethodne sezone i svi u klubu su zadovoljni njihovim igrama.\nPored ovog dvojca na meti se nalaze i tri igrača banjalučkog Borca. Radi se o Mladenu Veselinoviću, sa kojim su obavljeni razgovori, Mahiru Kariću koji čeka rasplet sa papirologijom te Nemanji Janičiću, stoperu koji je bio standardan u ekipi iz Bana Luke.\nAnel Dedić, koji je već nastupao za tim iz Zenice u periodu od 2014. do 2016. godine, nalazi se na izlaznim vratima albanske Teute, a Zeničani su pokazali interes za ovog igrača i vrlo je vjerovatno da bi se mogao pojaviti na prozivci tima sa Bilinog polja.\nPrethodni članakBiH najbogatija vodom u regionu, ali uvozi tuđu\nSljedeći članakInstagram omogućio korisnicima da dijele Storiese svojih prijatelja


Šapić prvi na listi, ali ne i kandidat za gradonačelnika Beograda? - Politika - Dnevni list Danas\nPočetna » Vesti » Politika » Šapić prvi na listi, ali ne i kandidat za gradonačelnika Beograda?\nIako će predvoditi listu SNS za beogradske izbore, u političkim krugovima se smatra da Aleksandar Šapić neće biti u fokusu kampanje\nAleksandra Popović27.01.2022. 07:00\nIako je Aleksandar Šapić potvrdio da će on biti prvi na listi Srpske napredne stranke za beogradske izbore, to ne mora da znači da će Šapić biti prvi izbor SNS za gradonačelnika Beograda, ukoliko ova lista uopšte osvoji dovoljan broj manadata da predlaže prvog čoveka prestonice.\nPotpredsednik Srpske napredne stranke (SNS) i predsednik opštine Novi Beograd Aleksandar Šapić je potvrdio spekulacije koje se u medijima provlače već duži period – da će on biti prvi na listi te partije za beogradske izbore.\n„Ukazano poverenje mi je čast i obaveza, a Beograđanima treba na kvalitetan način predstaviti kakvi su naši planovi za razvoj grada, šta je dobro urađeno i šta još možemo da uradimo, i na to je koncentrisan čitav tim ljudi“, izjavio je Šapić.\nUpravo pominjanje „čitavog tima ljudi“ koji će voditi prestonicu, u političkim krugovima se gleda kao najava da će SNS u kampanji za Beograd predstaviti tim ljudi kao što je to učinjeno u kampanji za beogradske izbore 2018. godine kada su tim činili aktuelni gradonačelnik Beograda – Zoran Radojičić, direktorka beogradskog festivala igre Aja Jung i druge poznate ličnosti.\nPostoji mogućnost da proslavljeni vaterpolista ne mora da budu u fokusu te kampanje, posebno imajući u vidu da se u javnosti manje isticao u periodu nakon učlanjenja u SNS nego što je to bio slučaj ranije kada je u više navrata izrazio ambiciju da bude gradonačelnik Beograda.\nU istraživačkom centru Demostat podsećaju da je u kampanji 2018. godine bilo jasno komunicirano da SNS predlaže Radojičića za gradonačelnika što sada sa Šapićem nije slučaj.\n– Rečeno je da će Šapić biti prvi na listi ali to ne znači i da će on biti izbor SNS za gradonačelnika. Prvo zato što gradonačelnika biraju odbornici većinom glasova pa to može biti i neko drugi koga SNS istakne u kampanji. Pitanje je i da li će SNS osvojiti dovoljno mandata da bira gradonačelnika jer istraživanja pokazuju da opozicija dobro stoji u Beogradu i ima šanse da formira vlast u prestonici – navode u Demostatu.\nSa druge strane, upitno je i da li predsednik Srbije Aleksandar Vučić ima dovoljno poverenja u Šapića, koji se SNS-u priključio pre manje od godinu dana, kako bi mu prepustio vođenje prestonice u kojoj SNS ima različite interesne grupacije.\n– SNS je morala da se oduži Šapiću za to što se učlanio njihovoj stranci ali ne treba zaboraviti da u Beogradu postoje različite interesne grupe u samoj vladajućoj partiji – ljudi oko Gorana Vesića, ljudi koji podržavaju Anu Brnabić i Sinišu Malog koji praktično sada vode Beograd. I te grupe ne gledaju blakonaklono na ideju da Šapić bude gradonačelnik – navode u Demostatu.\nOni podsećaju i da je prvi čovek na listi SNS za parlamentarne izbore 2020. godine bio Branislav Nedimović, koji je kasnije dobio ministarsko mesto a ne poziciju prvog čoveka Vlade koja je pripala Ani Brnabić.\nPolitikolog Boban Stojanović takođe smatra da Šapić neće biti u fokusu kampanje vlasti u Beogradu, već podseća da će to biti predsednik Srbije Aleksandar Vučić – čije ime će se i naći na listi.\n– Po meni je očekivano to da Šapić bude prvi na listi. Jeste bio malo skrajnut u medijskom smislu u prethodnom periodu, ali verujem da se iza kamera radilo upravo na svemu tome. Šapić neće biti ni u fokusu kampanje, to će naravno biti Vučić, a to da će biti prvi na listi čak nije ni toliko važno – navodi Stojanović.\nIpak, on smatra da Šapić može biti gradonačelnik, ukoliko SNS pobedi na izborima.\n– Šapić se i pridružio SNS-u da bi bio gradonačelnik i biće ukoliko rezultati izbora to dozvole – naveo je Stojanović.\nOsim Šapića, ostaje otvoreno pitanje kakva će biti uloga aktuelnog zamenika gradonačelnika Beograda Gorana Vesića, za koga se smatra da sada zapravo vodi grad. Između Vesića i Šapića postojale se varnice, posebno vidljive u trenutku kada je Šapić pristupio SNS, zbog toga što se spekulisalo da njegovim dolaskom Vesić gubi dosadašnju moć.\nOd Gorana Vesića do objavljivanja ovog teksta nismo dobili komentar o tome kakva će biti njegova uloga u predstojećoj izbornoj kampanji i da li će se naći na listi za beogradske izbore, parlamentarnoj listi ili u nekoj drugoj ulozi.\nAleksandar ŠapićBeogradski izboriBoban StojanovićDemostatgradonacelnik beogradaIzbori 2022izborna kampanjaizborna lista SNSSrpska napredna stranka


Lacio torpedovao Mihinu Sampdoriju! (VIDEO)\nponedeljak, 05 januar 2015 23:08\nMihajlović ubedljivo izgubio od ekipe u čijim redovima je kao igrač ostavio dubok trag, Lacio već u prvom poluvremenu rešio pitanje pobednika\nLacio želi u Ligu šampiona i uopšte se ne šali, a to je najbolje na svojim leđima osetio Siniša Mihajlović!\nNebesko-plavi iz Rima na svom terenu su bez većih problema savladali Sampdoriju sa 3:0 u prvoj utakmici Serije A u novoj godini i učvrstili se na trećem mestu na tabeli.\nLacijalima je ovo bila treća pobeda u poslednje četiri utakmice, dok je Mihajlovićevoj ekipi ovo bio treći vezani meč bez trijumfa. Istovremeno, to je Laciju bila peta pobeda u poslednjih šest duela sa timom iz Đenove.\nNajbolji igrač na utakmici, bez dileme, bio je Felipe Anderson koji je postigao gol i dva puta asistirao, a veoma dobar bio je i srpski napadač Filip Đorđević.\nSiniša Mihajlović se opredelio uglavnom za čuvanje sopstvenog gola, što je domaćem timu, očekivano, ostavilo dosta prostora za napadačke akcije.\nNebesko-plavi su pre, prvog pogotka, propustili tri veoma dobre prilike, a u jednoj od njih, u 22. minutu, glavni akter bio je Filip Đorđević.\nKada su već navijači Lacija pomislili da će Mihajlovićev plan odbrane uspeti, zatresla se mreža nezgodnih Đenovljana. Igrao se 38. minut, Felipe Anderson je lepo prošao po levoj strani i poslao loptu u kazneni proctor, a Marko Parolo snažnim udarcem savladao je Sansonea.\nNi posle primljenog pogotka nije delovalo kao da je Sampdorija previše zainteresovana da napadne rivala. Samo tri minuta kasnije, usledio je još lepši gol.\nAnderson je potvrdio da se nalazi u veoma dobroj formi, a preciznim i razornim udarcem sa više od 25 metara naterao je Mihajlovićeve fudbalere da još jednom krenu sa centra.\nNastavak utakmice doneo je znatno manje interesantnih detalja na terenu, a Lacio je prilično rutinski kontrolisao igru, mada mu je Sampdorija pomogla lošom partijom.\nDo kraja utakmice Lacio je uspeo da postigne i treći gol, a strelac je bio Filip Đorđević, koji je iskoristio Andersonovu asistenciju i sa peterca poslao loptu u mrežu. Srpskom fudbaleru to je bio osmi gol u dresu Lacija ove sezone.\nU timu Lacija celu utakmicu, uz dobijeni žuti karton, odigrao je još jedan srpski internacionalac Dušan Basta, dok Nenad Krstičić nije dobio priliku da uđe u igru sa klupe Sampdorije.\n/Parolo 38, Anderson 41, Đorđević 67/


UČENICI U HNK SE VRAĆAJU U ŠKOLSKE KLUPE 7. SEPTEMBRA - Top Portal\nNaslovnica Vijesti BiH UČENICI U HNK SE VRAĆAJU U ŠKOLSKE KLUPE 7. SEPTEMBRA\nUČENICI U HNK SE VRAĆAJU U ŠKOLSKE KLUPE 7. SEPTEMBRA\n24. avgusta 2020. 14:04\nUčenici u Hercegovačko-neretvanskom kantonu novu školsku godinu započet će 7. septembra u učionicama i školskim klupama, rekao je Nevenko Herceg, premijer Vlade Hercegovačko – neretvanskog kantona nakon danas održanog sastanka sa prosvjetnim radnicima.\nHerceg i Rašid Hadžović, ministar obrazovanja, nauke, kulture i sporta organizovali su danas sastanak sa svim relevantnim sudionicima u sistemu školstva Hercegovačko-neretvanskog kantona – predstavnicima Zavoda za školstvo, Pedagoškog zavoda, aktiva direktora osnovnih i srednjih škola i sindikata zaposlenih u obrazovanju.\n„Nakon što smo riješili organizacione šeme, mrežu škola i tzv. tehnološki višak, u saradnji s Ministarstvom obrazovanja, nauke, kulture i sporta, Kriznim štabom Ministarstva zdravstva, rada i socijalne zaštite, Zavodom za javno zdravstvo HNK, direktorima škola, sindikatima u obrazovanju, te roditeljima radili smo i radimo na osiguranju „normalnog“ načina školovanja naše djece u situaciji u kojoj se nalazimo kada je riječ o pandemiji korona virusa. U saradnji s osnivačima škola – gradovima i općinama, od kojih očekujem snažan angažman na ovom pitanju, osigurati ćemo potrebna dezinfekcijska sredstva, zaštitne maske i ostalu opremu koja je nužna za prevenciju obolijevanja učenika i prosvjetnih djelatnika“, rekao je premijer Herceg.\nJedna od tema sastanka bio je način prevoza učenika u škole o čemu je više govorio Stjepan Krasić, ministar saobraćaja i veza HNK istaknuvši kako će Vlada ispuniti sve finansijske obaveze prema jedinicama lokalne samouprave za prevoz učenika.\nPredstavnici Zavoda za školstvo, Pedagoškog zavoda, aktiva direktora osnovnih i srednjih škola i sindikata zaposlenih u obrazovanju podržali su u potpunosti redovni početak i održavanje nastave u školskim učionicama, istaknuvši i određene teškoće s kojima se susreću u organizovanju nastave u skladu sa propisanim epidemiološkim mjerama.\nPrethodni članakUhapšen srpski „Pink Panter“: „Pao“ na plantaži marihuane na Tenerifima\nNaredni članakTragedija : Otac i dvoje djece poginuli u stravičnom udesu


Vreme - Organizovani kriminal: Ubistvo i hapšenje\nHapšenje velike grupe narko-dilera u Sloveniji i ubistvo poslovnog saradnika Darka Šarića u Kotoru pokazuju da međunarodna policijska akcija "Balkanski ratnik" još nije završena i da se veliki ulov tek očekuje\nKotorski Stari grad prepun je gostiju od ranog jutra. S početkom turističke sezone brodovi pristaju u luku preko puta ulaza u tvrđavu, autobusi se parkiraju ispred same kapije na kojoj još stoji uklesan grb nekadašnje Jugoslavije, kao da je tvrđava izgrađena posle 1945. godine.\nKada grupe gostiju uđu iza zidina, prvo mesto na koje naiđu je centralni Trg, koji je sa leve strane od ulaza ispunjen baštama nekoliko uglađenih kafea. Pored turista koji sednu da se odmore i popiju kafu i limunadu, dosta lokalaca sedi u tim baštama i vodi opuštene prepodnevne razgovore.\nProteklog vikenda, kotorski je preduzetnik Dragan Dudić zvani Fric (50), okružen prijateljima sedeo u kafeu Moka kada mu je nešto iza podneva prišao mladić, potegao pištolj i ustrelio ga sa nekoliko hitaca iz pištolja. Dudić je izašao u lokal koji je u vlasništvu njegovog prijatelja Željka Bojanića (42), i koji se nalazi nedaleko od ulaza u njegovu diskoteku Maksimus – jedan od najekskluzivnijih klubova na Balkanu.\nMESTO ZLOČINA: Kotor, kafe "Moka"\nMediji u Crnoj Gori su izvestili da je napadač Ivan Vračar (32), Nikšićanin, pokušao da pobegne trčeći kroz glavnu gradsku kapiju i dalje levo prema pijaci, ali da se spotakao o gajbicu sa voćem i da su ga na pločniku sustigli Dudićevi prijatelji koji su ga skoro ubili od batina dok policija nije intervenisala. Dok su zblanuti gosti na glavnom Trgu pokušavali da se saberu, Dudić je plivao u sopstvenoj krvi, a policija je spasavala Vračara od besnih Fricovih ljudi. Neki od svedoka su docnije izjavili da je u gradu zavladala opšta panika, i da su Vračara jedva uspeli da izvuku iz makljaže na pločniku ispred grada, te da je čak staklo na jednom policijskom automobilu razbijeno jer Dudićevi prijatelji nisu odustajali. Njemu je, između ostalog, polomljena lobanja i otkinuto mu je jedno uvo.\nNekoliko dana ranije u Sloveniji je uhapšena velika grupa trgovaca drogom za koju je srpsko tužilaštvo za borbu protiv organizovanog kriminala saopštilo da pripada klanu Šarić. U akciji slovenačkih specijalaca, a po informacijama koje su dobili od srpskih kolega, "pao" je Dragan Tošič zvani Rođak (39), za koga se tvrdi da je jedan od glavnih saradnika odbeglog Darka Šarića, optuženog pred srpskim sudom da je organizovao kriminalno preduzeće koje je trgovalo drogom na globalnom nivou.\nI pokojni Dudić je važio za Šarićevog pajtaša, pa ova dva događaja idu zajedno kao posredna i neposredna posledica akcije "Balkanski ratnik", pokrenute prošle godine sa ciljem zaustavljanja i procesuiranja kriminalne grupe Darka Šarića. Dudić je u istrazi koju vodi srpsko tužilaštvo označen kao jedan od onih za koje se sumnjalo da rukovodi novcem zarađenim od prodaje droge: on je u Crnoj Gori važio za moćnog preduzetnika koji je, pored velikog broja ekskluzivnih lokala, posedovao i Luku "Risan" preko svog preduzeća Bastion komerc.\nPosle hapšenja velikog broja članova kriminalne grupe proteklih meseci i podizanja optužnice, istraga srpskog tužilaštva je usmerena ka onim kompanijama za koje je utvrđeno da imaju veze sa aktivnostima klana Šarić. U Srbiji je privremeno oduzet veliki broj stanova, kuća, lokala i hotela, a Dudića je "pod mere" stavila crnogorska služba bezbednosti. Ranije ove godine on je bio ispitivan u vezi sa delovanjem klana Šarić, ali nije bio hapšen, iako je iz Srbije sugerisano da on predstavlja važnu kariku u lancu koji služi klanu Šarić da opere novac zarađen od prodaje droge.\nS druge strane, akcija u Sloveniji pokazuje u kojoj meri je klan bio moćan čak i u državi koja nema jaku kriminalnu scenu: tim Dragana Tošića imao je da prenese drogu koja je stizala u luke na Jadranu prema Italiji, Austriji i Španiji. Procenjuje se da je ova grupa mesečno prebacivala više od dvesta kilograma droge u zemlje zapadne Evrope. Tošić je bio veoma blizak saradnik Darka Šarića još od 2003. godine i ubistva Miše Vujačića, koji je važio za prvog čoveka crnogorskog podzemlja u Sloveniji.\nZa ubijenog Kotoranina Dudića se znalo da ima jake veze i da je mnoge lokale u gradu dobio na "čudan način". Posle atentata na njega u gradu nisu radili poznati lokali: Uranak, Trezor, As, San Đovani, La Pasteria, Pab. Od trenutka kada je policija pohvatala sve koji su učestvovali u ubistvu i događajima koji su usledili spekuliše se da je motiv osveta zbog ubistva vlasnika Red taksija iz Kotora Dejana Đukovića, Nikšićanina, koji je dum-dum mecima likvidiran 2008. godine. Istraga u tom slučaju nikada nije okončana, a govorilo se da je Dudić umašao prste u tu likvidaciju.\nI dok slovenačka javnost u nastavku priče o Tošiću i njegovoj grupi može da se bavi time šta se desilo sa novcem posle prodaje švercovane droge, u Crnoj Gori je neslavno počela turistička sezona: ubistvo na Trgu jedne od glavnih destinacija "usred bela dana" svakako nije nešto što će dovesti do povećanja broja noćenja u crnogorskim hotelima na Rivijeri.\nIz nekih političkih krugova je već krenula priča o tome da je Dudić likvidiran ne zato što je bio umešan u ubistvo Đukovića, kome je Vračar bio prijatelj i poslodavac, već zbog toga što je u završnici međunarodne istrage o delovanju klana Šarić viđen kao svedok koji je mogao da dovede u vezu vrh crnogorske vlasti sa moćnim narko-kartelom.


Lekari bez granica za saradnju na humanitarnoj operaciji u Alepu - 28.07.2016, Sputnik Srbija\nEvald Stals, predstavnik misije u Rusiji za Operativni centar Lekara bez granica u Berlinu, izjavio je da je ta organizacija spremna da uspostavi kontakt sa... 28.07.2016, Sputnik Srbija\n19:17 28.07.2016 (Osveženo: 19:21 28.07.2016)\n© AFP 2021 / KARAM AL-MASRI Sirijci se voze motorom pored oštećenih zgrada u istočnom delu Alepa.\nLekari bez granica zainteresovani su za poziv ruskog ministra odbrane Sergeja Šojgua međunarodnim organizacijama da učestvuju u humanitarnoj operaciji u sirijskom Alepu, koju podržava Rusija, izjavio je šef misije u Rusiji Operativnog centra u Briselu (OCB).\n„Kao što je više puta navedeno, Lekari bez granica su veoma zabrinuti za narod u Alepu i procenjuje se da je nekih 250 hiljada ljudi zarobljeno u istočnom delu grada. Oni su stoga zainteresovani za poziv ministra odbrane Šojgua i spremni smo da uspostavimo kontakt sa Ministarstvom odbrane da bismo dobili tačne i sveobuhvatne informacije o tamošnjim uslovima“, izjavio je Evald Stals.\nRanije je ruski ministar odbrane rekao da su ruska i sirijska vlada započele veliku operaciju humanitarne pomoći u Alepu, gde su uspostavile tri koridora za civile i jedan za vojnike koji žele da se predaju i dodao da je Moskva ponudila međunarodnim organizacijama koje deluju u Siriji da se pridruže ovoj operaciji.


Srbija je po broju talentovanih blokčejn developera na visokom petom mestu u svetu, kako navodi poslednji izveštaj američke organizacije Startup Genome. Međutim, prema nedavno sprovedenom istraživanju NALED-a, ovu tehnologiju budućnosti primenjuje svega dva odsto srpskih preduzeća, što govori o velikoj neiskorišćenosti ovdašnjeg kapitala znanja.\nRazlozi za to postaju jasniji nakon analize ostalih parametara u domaćem ekosistemu. NALED-ovo istraživanje pokazuje da dve trećine domaćih firmi uopšte nema budžet za istraživanje i razvoj. Iako se većina anketiranih u potpunosti slaže da su inovacije i digitalna transformacija uslov opstanka na tržištu u današnje vreme, tek četvrtina mikro, malih i srednjih preduzeća koje kod nas posluju su inovativne i digitalno transformisane, a to su uglavnom velika.\nKako govore rezultati pomenutog anketnog istraživanja o stavovima privrede prema inovacijama, devet od deset velikih kompanija je uvelo inovacije i/ili se digitalizovalo u poslednjih pet godina dok su mikro kompanije znatno sporije od proseka. Najčešća inovacija bila je uvođenje novog proizvoda/usluge ili softvera, a primetno je i da su inovativniji oni koji su prisutni i na stranim tržištima.\nKljučni razlog izostanka inovacija je nedostatak finansija (40%) ali je značajan broj anketiranih naveo i administrativne barijere (20%), teškoće sa dobijanjem državnih grantova i subvencija (15%) i previše konkurenata na tržištu (15%).\nPararelno istraživanje stavova građana govori da su otvoreni za unapređene proizvode i usluge - svega 13% anketiranih ne uzima u obzir inovativnost kompanije pri izboru proizvoda. Inovacijama smatraju ono što im najviše unapređuje svakodnevni život: pametne uređaje, nove prehrambene proizvode, e-bankarstvo, elektronske cigarete, a na prvom mestu ističu servise e-uprave. Više su uvereni u pozitivne strane inovacija kao što je unapređenje kvaliteta proizvoda ili usluga dok negativne efekte poput povećanja otuđenosti navode mahom građani stariji od 55 godina.\nInovacije menjaju svet oko nas i ključni su pokretač ekonomskog napretka od kojeg koristi imaju potrošači, preduzeća i privreda u celini. Reč je o razvoju i primeni ideja i tehnologija kojima se poboljšavaju proizvodi, procesi i usluge, kao i poslovni modeli, što za ishod ima rast plata i profitabilnosti.\nVeliki broj domaćih startapa i kompanija je uspešno uhvatio korak sa ovom digitalnom revolucijom, ali je mnogo više onih koji nisu dovoljno upućeni u sve prednosti ulaganja u istraživanja i razvoj. U navedenoj anketi je čak 80 odsto preduzetnika koji nisu sproveli inovacije kao razlog navelo to što ne vidi potrebu za tim.\nZanimljivo je takođe da, iako se finansije navode kao najveća prepreka, među onima koji su prošli proces inoviranja i digitalne transformacije, svega 20 odsto preduzeća je apliciralo za programe podrške u vidu kredita i bespovratnih sredstava, pa se može zaključiti da su preduzetnici ili slabo informisani ili im uslovi ne odgovaraju. Ni alternativni izvori finansiranja nisu im bliski, budući da je manje od jedan odsto firmi koristilo venčer kapital, anđele investitore ili kraudfanding platforme.\nNajveći broj preduzeća je prošao digitalizaciju koja podrazumeva osnovne oblike digitalnog poslovanja, kao što su razvoj sajta i naloga na društvenim mrežama, ali ne i pravu digitalnu transformaciju koja se odnosi na integrisanje veštačke inteligencije, računarstva u oblaku i blokčejn tehnologije u poslovanje, koji će uz 5G činiti okosnicu digitalnog društva.\nSvega tri odsto firmi je navelo da sarađuje sa univerzitetima i institutima u razvoju inovacija. Za razliku od EU, naš istraživački potencijal koncentrisan je u visokom obrazovanju - 72% (ovaj procenat u EU iznosi 40%) i na državnim institutima 26% (EU 12%), dok u privredi radi samo dva odsto istraživača (EU 46%).\n- Neophodno je da otklonimo sve prepreke koje stoje na putu preduzetništvu i da podstičemo saradnju univerziteta i privrede, ali pitanje svih pitanja su finansije. Iako se budžet Srbije svake godine značajno povećava u sferi inovacija - konkretno, od 2017. do 2020. g. uvećan je skoro deset puta, sa 100 na 957 miliona dinara - to je tek 0,89% našeg BDP, a daleko ispod proseka EU od 2,19%. Još je u većem zaostatku privatni sektor koji u inovacije ulaže četiri puta manje od evropskog proseka. Merama države treba ih treba podstaći na investicije, na primer kroz mere poreskih olakšica - kaže Irena Đorđević, menadžerka za regulatornu reformu NALED-a, na čelu Laboratorije javnih inovativnih politika u okviru programa StarTech.\nPrema njenim rečima, putem programa StarTech (www.startech.org), NALED želi da utiče na pozitivne promene u ekosistemu za inovacije i da pomogne otklanjanju nekih od ključnih prepreka. Primera radi, u naredne tri godine će kroz StarTech biti dodeljeno 3,5 miliona dolara startapima, preduzetnicima, mikro, malim i srednjim preduzećima i timovima pojedinaca koji imaju dobru i inovativnu poslovnu ideju, a kao podršku za uvođenje inovacija i digitalnu transformaciju. Oko 100 inovatora dobiće grantove u iznosima od 15.000 do 100.000 dolara, a koliko su potrebe velike govori i podataka da je na prvi godišnji konkurs, za dodelu prvih 30 grantova, stiglo sedam puta više prijava.\nDodela bespovratnih sredstava samo je jedan segment projekta StarTech. U okviru Laboratorije javnih inovativnih politika radiće se na analizama i planiranju reformi koje treba da pomognu da zakonodavni okvir prati potrebe privrede za inovacijama i digitalnom transformacijom i bude podsticajan za razvoj dobrih ideja. Treći stub projekta jeste promocija domaćih inovativnih biznisa i Srbije kao investicione destinacije. Cilj je da se široj javnosti približi značaj inovacija za celokupno društvo, kao i uspešni primeri inovatora koji će i drugima biti putokaz i model zašto je važno da uđu u proces digitalne transformacije.


Kucajska Dolina... | Zanimljivi lokaliteti | Forum skriveno blago - zakopano blago\n19-01-2014, 10:24 PM\nda li se teren nalazi u istocnoj srbiji\n20-01-2014, 02:26 AM\n20-01-2014, 03:55 AM\npo prici je na jugu...jesi nacuo nesto Piro?\n20-01-2014, 06:15 PM\nPiro je postavio isprano pitanje da tacno je da postoji u istocnom delu Srbije takvo mesto piro za tebe jedno pitanje u vezi stim znas za grobnice koje se nalaze u tom delu jedna je otvorena\n20-01-2014, 09:41 PM\nja sam cuo za taj teren u istocnoj srbiji,gde se tacno nalazi ne znam. takodje nisam znao za grobnice,i sta se tamo trazi,verovatno da postoje vise lokacija sa tim nazivom.\njedna j kucajska dolina...reko sam vam gde bi trebalo da bude...nadjite mi neki zapis i ne brinite...\n21-01-2014, 03:17 PM\n(20-01-2014, 09:48 PM)Imperator link Piše: jedna j kucajska dolina...reko sam vam gde bi trebalo da bude...nadjite mi neki zapis i ne brinite...\nKada jednostavno ukucaš na Googlu reč " kučajna", reći će ti se i gde se nalazi predmet tvog interesovanja. Planova imaš vazdan ali bi svako da mu sve lokacije koje se pominju ( a najsmešnije da je pola spomenitih toponima iz tih prepisa deformisano), budu tamo odakle je njegovo prebivalište, a najčešće negde na jugu Srbije.\nZato je vema teško komunicirati i deliti bilo kakve savete o nekim lokacijama,prvenstveno zato što je, navodno neki Pop Martin, ordinirao isključivo na jugu Srbije, što je totalna nebuloza neupućenih hobista koji se ravnaju isključivo po toponimima mesta i "navodnih" lokacija koje mi danas lociramo po tim nazivima - ali isključivo na jugu Srbije.\nAko tražiš Imperator, neki opis gde ti se pominje toponim "kučajna" - skidam kapu. Proveri od kada datira neki naziv Kučajna i Kučajnska dolina, iz kog vremenskog perioda?\nGde je bilo od vajkada zlata i srebra i tamo gde je eksploatisano još od vremena Kelta, tu su i bile kovnice, rudnici, topionice, stecište Imperatora u široj okolini, ....... zato tu u neposrednoj okolini postoji i verovatnoća da se nešto i nadje. Po nekim vukojebinama gde ljudska noga nije kročila ni iz vremena Kelta pa na ovamo, tamo gde se nikada nije ništa eksploatisalo od plemenitih metala - šta tamo tražiti? Uzmite sada pa za sadašnji naziv "Kučajnska dolina" prelistajte malo šta se sve dešavalo u celom širem regionu oko sadašnje "Kučajne" pa će valjda neko da sabere koliko je dva i dva.\nNadam se da se ne ljutiš ovom mom dobronamernom komentaru!?\nKo zna zašto je sve to i dobro da je "jug Srbije" centar svih aktivnosti pa i hajdučkih ?\n21-01-2014, 03:38 PM\nEto veoma lepog i sažetog objašnjenja za ovu Kučajnu i Kučajsku dolinu na koju ja aludiram iza koje postoje istorijski podatci o postojanju. Za neku Kučajnsku dolinu negde na jugu Srbije, priznajem da nisam čuo - moguće da postoji, što da ne.\n21-01-2014, 07:27 PM\nPotpuno se slazem s Milanom,isto znam za Kucajsku dolinu u ovom delu koji je naveo a za jug nisam nikad cuo,\na velika dešavanja su bila baš u ovom delu istočne Srbije takodje je u okolini i kraku lu jordan kod Brodice itd,pozz\nDatum i vreme: 28-11-2021, 11:00 PM Powered By medicinari MyBB, © 2002-2021 MyBB Group.


”Penny Black” – prva poštanska markica na svetu\nAutor Tema: ”Penny Black” – prva poštanska markica na svetu (Pročitano 11433 puta)\n« poslato: 29.04.2014. 13:28 »\nČetrdesetih godina 19. veka u okviru referme britanskog poštanskog sistema koji je do tog trenutka bio veoma haotičan i predstavljao plodno tle za korupciju i razna nedela, nastala je prva poštanska marka. Sistem je bio pred pucanjem jer oni koji primaju pošiljku često nisu želeli ili mogli da plate uslugu, jer u to vreme troškove pošiljki je plaćalo lice koje je primalo pošiljku. Sa druge strane, pošiljaoci se nisu libili da šalju ogromne, kabaste stvari, ili da uporno svakodnevno šalju pisma. Pošta je sve nosila, ali nije mogla da naplatu dostavu.\nPrva poštanska marka koja je sve to rešila na jednostavan način, a ujedno postala i ukras za pošiljku, poznata je pod nazivom Peni blek (Penny Black). Izdata je 1. maja 1840. godine u Velikoj Britaniji u okviru inicijative za promenu načina funkcionisanja poštanskog sistema koju je pokrenuo ser Roland Hil, učitelj i pronalazač, a kasnije i direktor poštanske službe Velike Britanije. Na njoj je bio lik tada dvadesetjednogodišnje kraljice Viktorije i vrlo je nalikovala današnjim poštanskim markicama, osim što za razliku od današnjih poštanskih markica nije imala perforirane ivice, već sasvim ravne. Kako je Britanija bila jedina zemlja na svetu sa poštanskim markama, na njima nije bilo potrebe da se naznači poreklo, o kom je govorila i sama slika.\nNajveća promena koju je uveo ser Roland Hil bila je sistem naplate – sada je pošiljaoc morao da plati uslugu, a ne primaoc kako je do tada bila praksa. Poštanske marke u narednim godinama postale su vrlo tražene i pored toga što se usluga po svaku cenu morala platiti. Prema podacima Britanskog poštanskog muzeja, pre uvođenja ove marke, u 1839. godini, poslato je 76 miliona pisama. Godine 1850. broj dostavljenih pisama iznosio je oko 350 miliona.\nTako je ovo parčence papira, uglavnom pravougaonog i ponekad trouglastog ili drugog oblika sa sličicom, postalo jedan od onih izuma koji su mali, jeftini, neobično jednostavni, ali koji su dali neverovatan doprinos savremenom društvu.


Dijaspora odriješila vreću, šalje više novca nego lani\tIstaknuto\nU Centralnoj banci BiH objašnjavaju da je bolje imovinsko stanje ljudi koji su već godinama u dijaspori osnovni razlog za povećanje privatnih novčanih transakcija.\n- Osim toga, kao razlog povećanja doznaka iz inostranstva, koje su u prvom tromjesečju ove godine dostigle 618,8 miliona KM, može se smatrati i sve veći broj migranata iz BiH u inostranstvo koji šalju novac kući - naveli su u Centralnoj banci BiH.\nOd 2008. godine, kada je izbila svjetska ekonomska kriza, novčane doznake iz inostranstva počele su padati i taj trend su imale sve do 2012. godine, od kada se počinju postepeno oporavljati.\nRaniji podaci pokazuju da je svih prethodnih godina novčana pomoć građanima BiH rasla, da bi konačno 2017. godine dostigla nivo iz 2007. kada je stiglo najviše novca.\nTako je u 2017. godini dijaspora odriješila vreću i u BiH poslala 2,51 milijardu KM.\nEkonomisti ističu da je povećan priliv novca iz inostranstva logična posljedica masovnog odlaska radno sposobnog stanovništva s ovih prostora.\nSmatraju da je iznos pristiglih doznaka u BiH mnogo veći od podataka kojima raspolaže Centralna banka, jer novac u zemlju stiže i na druge načine i ne prikazuje se kroz transfere.\nPrema nekim izvorima, najviše novca u zemlju stiže iz Njemačke, a prije dvije godine iz te zemlje u BiH je stiglo oko 180 miliona KM.


Sastanak državnog vrha sa predstavnicima Srba sa KiM | Predsednik Republike Srbije\n14.08.2013. - 00:00\nSastanak državnog vrha sa predstavnicima Srba sa KiM\nBEOGRAD - Nakon što je predsednik Srbije Tomislav Nikolić pozvao Srbe sa KiM da što pre odluče o izlasku na novembarske izbore, a držvni vrh preneo poruku da su statusno neutralni izbori najbolji put da ostvare svoja prava, predstavnici Srba sa severa Pokrajine odluku o izlasku najavljuju u narednim danima.\nU razgovoru u Predsedništvu Srbije, u kojem je učestvovao i premijer Ivica Dačić, predsednik Nikolić je pozvao Srbe da odluku donesu što pre, jer, kako je rekao, "vreme prolazi i što danas ne uradimo o tome ćemo sutra da sanjamo".\nU izjavi nakon sastanka savetnik predsednika Republike Marko Đurić potvrdio je da će država Srbija ostati uz svoje sunarodnike na Kosovu bez obzira kakvu odluku donesu, ali je istakao da formiranje statusno neutralnih opština na KiM treba da bude način na koji ćemo se kao država i narod boriti za naše interese.\nOn je naglasio da neće proći nijedan detalj koji bi mogao da prejudicira nezavisnost, odnosno da Srbija neće dozvoliti da se na bilo koji način prekrši statusna neutralnost izbora, ali da veruje da to neće dozvoliti ni EU, jer to garantuje i briselski sporazum.\nPredsednik Srpskog nacionalnog veća Milan Ivanović, koji se novinarima obratio nakon sastanka u ime Srba sa severa KiM, nije danas bio u prilici da prenese njihov konačan stav o učešću na novembarskim izborima, najavio je odluku u narednim danima, ali nije želeo da odgovori da li su Srbi bliže bojkotu ili izlasku na izbore.\nIvanović je rekao da su im stavoti državnog rukovodstva jasni zbog čega su zaključili da u najkraćem periodu izađu s definitivnim stavom, uz napomenu da im je želja da za taj stav imaju saglasnost najvećeg dela srpskog naroda na KiM.\nPredsednik Srbije i premijer Ivica Dačić sastanak sa Srbima počeli su oko 11.30 sati u zgradi Predsedništva na Andrićevom vencu.\nU delegaciji Srba sa severa Kosova i Metohije bili su načelnik Kosovsko-mitrovačkog okruga Radenko Nedeljković, predsednici sve četiri opštine sa severa Kosova i predsednik Nacionalnog srpskog nacionalnog veća Milan Ivanović.\nSastanku su prisustvovali i direktor Kancelarije za Kosovo i Metohiju Aleksandar Vulin, njegov zamenik Krstimir Pantić i savetnik predsednika Srbije Marko Đurić.


Srđan Jovanović sudi Real Madridu\nIz Lazarevca u Ligu šampiona - Srbin sudi Real Madridu: Jovanović od UEFA dobio isti zadatak kao prošle godine! 0 Podijeli Podijeli na facebook Podijeli na twitter Podijeli na viber Pošalji na mail\n17.10.2021. / 14:04\nNovo priznanje za najboljeg srpskog arbitra.\nUEFA sve više vjeruje najboljem srpskom sudiji.\nSrđan Jovanović će naredne sedmice suditi meč Real Madrida u Ligi šampiona i to po drugi put!\nPosle utakmice Borusija Dortmund - Sporting, Jovanović je ponovo delegiran da dijeli pravdu u najjačem evropskom takmičenju.\nZanimljivo, srpski arbitar će suditi meč Šahtjor - Real Madrid u Kijevu, što je identičan okršaj koji je i prošle godine sudio u Ligi šampiona, samo što je 2020. to bio okršaj u Madridu.\nMeč Šahtjora i Reala se igra u utorak 19. oktobra, a oba tima će imati imperativ pobjede, naročito Madriđani poslije šokantnog poraza od Šerifa prije nekoliko sedmica.\nPomoćnici Srđanu Jovanoviću će biti Milan Mihajlović i Uroš Stojković, dok je Novak Simović četvrti sudija. U VAR sobi će glavnu riječ voditi njemački arbitri.\nInače, Jovanović je ovog vikenda sudio meč u Lazarevcu između Kolubare i Crvene zvezde (1:7).\nfudbal Srđan Jovanović Liga šampiona fudbalske sudije


Arhivu Bosne i Hercegovine Općina Centar donirala 30.000 KM - Index.ba\nNaslovnica BiH Arhivu Bosne i Hercegovine Općina Centar donirala 30.000 KM\nArhivu Bosne i Hercegovine Općina Centar donirala 30.000 KM\nU prostorijama Arhiva Bosne i Hercegovine, koji je smješten u zgradi Predsjedništva BiH, u petak 12. jula 2019. godine upriličeno je potpisivanje ugovora o donaciji Općine Centar u iznosu 30 hiljada konvertibilnih maraka Arhivu BiH za rekonstrukciju depoa. U ime Općine Centar ugovor je potpisao načelnik dr. Nedžad Ajnadžić, a u ime Arhiva Bosne i Hercegovine direktor Saša Klepić.\nDirektor Klepić je ovom prilikom zahvalio Općini Centar i načelniku dr. Nedžadu Ajnadžiću za moralnu i finansijsku podršku i naglasio da je to veoma značajno jer su korisnici arhivske građe sve lokalne zajednice i svi stanovnici Bosne i Hercegovine.\nKlepić je zatim podsjetio da je prije dvije i pol godine počeo projekt sanacije i obnove više od 20 prostorija depoa gdje do tada ništa nije građevinski urađeno od osnivanja Arhiva 1947. godine.\nDo sada smo uradili 60% posla i vjerujem da ćemo u narednih godinu dana završiti projekt koji realiziramo vanbudžetskim sredstvima uz pomoć donatora, kako bismo sačuvali od propadanja bogatstvo naše arhivske građe.\nNačelnik Ajnadžić je ovom prilikom rekao da mu je drago što Općina Centar kao odgovorna lokalna zajednica učestvuje u projektu rekonstrukcije prostorija u depou gdje se čuva vrijedna arhivska građa iz cijele Bosne i Hercegovine.\n-Prije šest–sedam mjeseci posjetili smo Arhiv BiH zajedno sa ministrom civilnih poslova BiH i dogovorili se da se lokalne zajednice uključe u projekt sanacije prostorija i obezbjeđenja adekvatnih uvjeta za čuvanje arhivske građe koja obiluje mnoštvom historijskih činjenica, što je pravo bogatstvo Bosne i Hercegovine. Mi smo to obećanje ispoštovali. Želim podsjetiti da smo u vrijeme kada je Općinu Centar zadesila nesreća kada je zapaljena zgrada ostali bez značajnih dokumenata, ali da smo zahvaljujući arhivskoj građi u ovoj instituciji riješili dosta problema. Drago nam je da smo dio podrške i čestitam menadžmentu Arhiva BiH što ulaže velike napore da vrijedna arhivska građa dobije uvjete za brižljivo čuvanje. Kao važne institucije upućeni smo jedni na druge, tako da ćemo i u narednoj godini u našem budžetu planirati sredstva za podršku Arhivu BiH, naglasio je Ajnadžić i pozvao ostale odgovorne lokalne zajednice da se uključe u ovaj projekt.\nO vrijednoj arhivskoj građi ove institucije govorio je Šimun Novaković, zamjenik direktora Arhiva BiH. Pri tome je naglasio da se arhivska građa mjeri u metrima i da Arhiv BiH raspolaže sa više od 15 kilometara arhivske građe, koja je tematski razvrstana i datira od perioda Austro-Ugarske pa do današnjih dana i sadrži historijsku građu koju su sve institucije koje su djelovale na prostoru Bosne i Hercegovine predavale na čuvanje u depo Arhiva BiH.\nDanašnjem potpisivanju ugovora u ime Općine Centar prisustvovali su Mustafa Resić, savjetnik načelnika i Jasmina Fazlić, pomoćnica načelnika za boračko-invalidsku, socijalnu zaštitu i društvene djelatnosti.\nPrethodni članakOkončani radovi u ulici Ljubljanska\nNaredni članakIzetbegović i Softić primili delegaciju Medžlisa Aš Šure Saudijske Arabije